
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


25 Απριλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1405 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Λειτουργία Μουσικών Σχολείων. 

2 Κανονισμός Ακροάσεων της Ελληνικής Επιτροπής 
Ατομικής Ενέργειας (ΕΕΑΕ). 


ΑΠΟΦΑΣΕΙΣ 

Αριθμ. 64379/Δ2 (1) 

Λειτουργία Μουσικών Σχολείων. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις των εδαφ. β' και γ', της παρ. 11 του 
άρθρου 5 και των εδαφ. γ' και δ' της παρ. 9 του άρθρου 
8τουν. 1566/1985 (Α' 167) όπως τροποποιήθηκαν μετην 
παρ. 2 του άρθρου 7 του ν. 2525/1997 (Α' 188). 

2) Τις διατάξεις του άρθρου 16 του ν. 1824/1988 
(Α' 296), με το οποίο κυρώθηκε η με αριθμ. πρωτ. Γ2/ 
3345/2.9.1988 υπουργική απόφαση (Β' 649) «Ίδρυση και 
λειτουργία μουσικών σχολείων». 

3) Την υπ'αριθμ. πρωτ. 193896/Δ2/15.11.2016 υπουρ¬ 
γική απόφαση (τ. Υ.Ο.Δ.Δ. 635) «Συγκρότηση καλλιτεχνι¬ 
κής επιτροπής μουσικών σχολείων». 

4) Το π.δ. 114/2014 (Α' 181) «Οργανισμός Υπουργείου 
Παιδείας και Θρησκευμάτων». 

5) Το π.δ. 70/2015 (Α' 114) «Ανασύσταση των Υπουρ¬ 
γείων...». 

6) Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

7) Τις διατάξεις του άρθρου 90 του κώδικα Νομοθεσί¬ 
ας για την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του π.δ. 63/2005 (Α' 98). 

8) Την υπ' αριθμ. 94541/Δ2/15.6.2015 υπουργική 
απόφαση (Β' 1356) «Αναθέσεις μαθημάτων Μουσικού 
Γυμνασίου και Γενικού Μουσικού Λυκείου στους εκπαι¬ 
δευτικούς γενικής παιδείας των Μουσικών Σχολείων και 
ρύθμιση θεμάτων απόδοσης μουσικών ειδικεύσεων σε 
εκπαιδευτικούς κλάδου Μουσικής της Γενικής Α/θμιας 
και Β/μιας Εκπαίδευσης καθώς και σε εκπαιδευτικούς 
των Μουσικών Σχολείων». 


9) Την υπ'αριθμ. 130085/Δ2/18.8.2015 υπουργική από¬ 
φαση (ΒΊ817) «Ωρολόγιο Προγραμμάτων μαθημάτων 
τωνΑ', Β' και Γ'τάξεων Μουσικού Γυμνασίου και των Α', 
Β' και Γ' τάξεων Γενικού Μουσικού Λυκείου» όπως τρο¬ 
ποποιήθηκε μετην 108340/Δ2/1.7.2016 υπουργική από¬ 
φαση (Β' 2182), διόρθωση σφάλματος ΦΕΚ 2271/τ.Β7 
21.7.2016. 

10) Την υπ' αριθμ. 203617/Δ2/11.12.2015 υπουργική 
απόφαση (Β' 2858) «Αναλυτικά Προγράμματα Σπουδών 
Μαθημάτων Μουσικής Παιδείας για τα Μουσικά Σχο¬ 
λεία». 

11) Το π.δ. 126/2016 (Α' 211) «Περί σχολικού και δι¬ 
δακτικού έτους και της αξιολόγησης των μαθητών του 
γυμνασίου». 

12) Το π.δ. 46/2016 (Α' 74) «Αξιολόγηση των μαθη¬ 
τών του Γενικού Λυκείου» όπως έχει τροποποιηθεί με 
το π.δ. 8/2017 (Α' 15). 

13) Τις διατάξειςτων άρθρων 11 και 33 του ν. 4452/2017 
(Α' 17). 

14) Την με αριθμ. 16/2017 πράξη της Καλλιτεχνικής 
Επιτροπής Μουσικών Σχολείων του ΥΠ.Π.Ε.Θ.. 

15) Το γεγονός ότι δεν προκαλείται δαπάνη σε βάρος 
του κρατικού προϋπολογισμού του ΥΠ.Π.Ε.Θ. για δα¬ 
πάνες που καλύπτονται από αυτόν σύμφωνα με την με 
αριθμ. πρωτ. 58164/Β1 /4.4.2017 εισήγηση του άρθρου 
24 του ν. 4270/2014 (Α' 143) όπως αντικαταστάθηκε 
με το άρθρο 10 παρ. 6 του ν. 4337/2015 (Α' 129) της 
Γενικής Δ/νσης Οικονομικών Υπηρεσιών του ΥΠ.Π.Ε.Θ., 
αποφασίζουμε: 

Α. ΕΙΣΑΓΩΓΗ ΜΑΘΗΤΩΝ ΣΤΗΝ Α' ΤΑΞΗ ΓΥΜΝΑΣΙΟΥ 
ΤΩΝ ΜΟΥΣΙΚΩΝ ΣΧΟΛΕΙΩΝ 

1. Στην Α' τάξη των Μουσικών Γυμνασίων εγγράφονται 
μαθητές, απόφοιτοι των Δημοτικών Σχολείων, ύστερα 
από επιλογή. Η διαδικασία επιλογής διενεργείται κατά 
το χρονικό διάστημα από 15 μέχρι 30 Ιουνίου κάθε 
σχολικού έτους και σε εξαιρετικές περιπτώσεις κατά το 
χρονικό διάστημα από 1 μέχρι 11 Σεπτεμβρίου κάθε 
σχολικού έτους. 

2. Για τον καθορισμό του αριθμού των μαθητών που θα 
φοιτήσουν στην Α' τάξη Γυμνασίου των Μουσικών Σχο¬ 
λείων ο Διευθυντής του Μουσικού Σχολείου μέσω της 
οικείας Διεύθυνσης Δευτεροβάθμιας Εκπαίδευσης ειση- 
γείται στην Καλλιτεχνική Επιτροπή Μουσικών Σχολείων η 
οποία γνωμοδοτεί σχετικά. Ο αριθμός των μαθητών και 

Τεύχος ΒΊ 405/25.04.2017 


των τμημάτων καθορίζεται με απόφαση του Υπουργού 
Παιδείας, Έρευνας και Θρησκευμάτων (ΥΠ.Π.Ε.Θ.). 

3. Τα κριτήρια για τον καθορισμό του αριθμού των 
μαθητών που θα φοιτήσουν είναι: η κτηριακή υποδομή 
του σχολείου, το υπάρχον μόνιμο διδακτικό προσωπικό, 
ο αριθμός των υποψηφίων, η δυνατότητα πρόσληψης 
αναπληρωτών και ωρομισθίων εκπαιδευτικών και γε¬ 
νικότερα όλες οι προϋποθέσεις που εξασφαλίζουν την 
απρόσκοπτη λειτουργία του σχολείου. 

4. Οι γονείς - κηδεμόνες των μαθητών που επιθυμούν 
να συμμετάσχουν στη διαδικασία επιλογής οφείλουν να 
υποβάλουν μία αίτηση, μόνο στο Μουσικό Σχολείο της 
περιοχής τους κατά το χρονικό διάστημα από 2 μέχρι 31 
Μαΐου κάθε έτους. Η συμμετοχή των υποψηφίων μαθη¬ 
τών στην επιλογή για φοίτηση σε Μουσικό Σχολείο δεν 
στερεί το δικαίωμα υποβολής αίτησης για συμμετοχή 
στις διαδικασίες εισαγωγής σε άλλο Π ρότυπο Γυμνάσιο, 
Πειραματικό Γυμνάσιο ή Καλλιτεχνικό Σχολείο. 

5. Για την επιλογή των μαθητών που θα φοιτήσουν 
στην Α' τάξη Γυμνασίου των Μουσικών Σχολείων, συ¬ 
γκροτείται για κάθε Μουσικό Σχολείο, Επιτροπή Επιλογής 
(Ε.Ε.) που ορίζεται με απόφαση του οικείου Περιφερει¬ 
ακού Διευθυντή Εκπαίδευσης μετά από εισήγηση της 
Καλλιτεχνικής Επιτροπής Μουσικών Σχολείων (Κ.Ε.Μ.Σ.) 
και αποτελείται από: 

α. Ένα (1) μέλοςτης Καλλιτεχνικής Επιτροπής (τακτικό 
ή αναπληρωματικό) του κλάδου ΠΕ 16 ή ΤΕ 16 (Μουσι¬ 
κής), ή έναν (1) εκπαιδευτικό του κλάδου ΠΕ 16 ήΤΕ 16, 
με οργανική θέση σε άλλο Μουσικό Σχολείο της οικείας 
Περιφερειακής Διεύθυνσης, ως Πρόεδρο. 

β. Τέσσερις (4) εκπαιδευτικούς του κλάδου ΠΕ 16 ή 
ΤΕ 16, με οργανική θέση ή απόσπαση σε άλλο Μουσικό 
Σχολείο της οικείας Περιφερειακής Διεύθυνσης, ως μέλη, 
καθώς και δύο (2) ακόμη εκπαιδευτικούς με οργανική 
θέση ή απόσπαση σε άλλο Μουσικό Σχολείο της οικείας 
Περιφερειακής Διεύθυνσης, ως αναπληρωματικά μέλη. 

γ. Τέσσερις (4) εκπαιδευτικούς οποιουδήποτε κλάδου 
(μόνιμους ή αναπληρωτές) που υπηρετούν στο Μουσικό 
Σχολείο, και ορίζονται ο ένας (1) ως Γραμματέας, ο ένας 
(1) ως αναπληρωματικός Γραμματέας και οι δύο (2) ως 
βοηθοί της γραμματείας. 

Σε περίπτωση που δεν είναι εφικτή η συγκρότηση της 
Ε.Ε. ως άνω, τότε στην Ε.Ε. μπορούν να συμμετέχουν εκ¬ 
παιδευτικοί ΠΕ 16 ή ΤΕ 16 με οργανική θέση σε σχολεία 
Πρωτοβάθμιας και Δευτεροβάθμιας Εκπαίδευσης της 
οικείας Περιφερειακής Διεύθυνσης. Δεν επιτρέπεται να 
συμμετέχουν ως μέλη Ε.Ε.των εδαφίων α'και β'διδάσκο- 
ντες του Μουσικού Σχολείου στο οποίο διενεργείται η 
διαδικασία επιλογής. 

Στην περίπτωση που οι υποψήφιοι είναι περισσότεροι 
από 100 με δυνατότητα προσαύξησης έως 20%, ορίζο¬ 
νται δύο (2) ή περισσότερες Ε.Ε. σύμφωνα με τα εδάφια 
α', β' και γ'. Σε αυτή την περίπτωση συγκροτείται Γενι¬ 
κή Επιτροπή Επιλογής (Γ.Ε.Ε.) του Μουσικού Σχολείου η 
οποία εποπτεύει τις Ε.Ε. και ορίζεται με την ίδια απόφαση 
του Περιφερειακού Διευθυντή Εκπαίδευσης στην περι¬ 
φέρεια του οποίου υπάγεται το Μουσικό Σχολείο, μετά 
από εισήγηση της Κ.Ε.Μ.Σ. και αποτελείται από: 

Ι.τον Πρόεδρό της που είναι ένα μέλοςτης Καλλιτεχνι¬ 
κής Επιτροπής Μουσικών Σχολείων (τακτικό ή αναπλη¬ 


ρωματικό) του κλάδου ΠΕ 16 ήΤΕ 16 ή έναν (1) εκπαιδευ¬ 
τικό του κλάδου ΠΕ 16 ήΤΕ 16, με οργανική θέση σε άλλο 
Μουσικό Σχολείο της οικείας Περιφερειακής Διεύθυνσης, 

II. τους Προέδρους των Ε.Ε., ως μέλη και 

III. τον Γραμματέα ο οποίος ορίζεται με απόφαση του 
Προέδρου της Γ.Ε.Ε. και είναι ένας από τους γραμματείς 
των επιμέρους Ε.Ε.. 

Σε περίπτωση αδυναμίας πλήρωσης της θέσης του 
Προέδρου της Γ.Ε.Ε. ή Ε.Ε. σύμφωνα με τα ανωτέρω 51 
και 5α εδάφια, δύναται να μετακινηθεί για εκτέλεση 
καθηκόντων Προέδρου, εκπαιδευτικός που θα οριστεί 
κατόπιν εισήγησης της Καλλιτεχνικής Επιτροπής, κλάδου 
ΠΕ 16 με οργανική θέση σε Μουσικό Σχολείο από άλλη 
Περιφερειακή Διεύθυνση Εκπαίδευσης ή να πληρωθεί η 
θέση από τον οικείο Σχολικό Σύμβουλο Μουσικής ΠΕ 16. 

Ο Διευθυντής του Μουσικού Σχολείου ή ο αναπλη¬ 
ρωτής του, έχει την αποκλειστική αρμοδιότητα για τη 
διοικητική στήριξη της διαδικασίας επιλογής. 

6. Τα Θέματα στα οποία αξιολογούνται οι υποψήφιοι 
μαθητές για την εγγραφή τους στην Α' τάξη Γυμνασίου 
του Μουσικού Σχολείου είναι: Ρυθμός, Ακουστική ικα¬ 
νότητα, Φωνητική ικανότητα, Διάκριση ηχοχρωμάτων 
και προαιρετικά ένα Μουσικό Όργανο (ευρωπαϊκό ή 
παραδοσιακό), σε επίπεδο αντίστοιχο τουλάχιστον της 
Κατωτέρας Σχολής. 

Κάθε ένα από τα θέματα αυτά αξιολογείται χωριστά 
από τους βαθμολογητές στην εικοσάβαθμη κλίμακα. Η 
βαθμολογία του κάθε βαθμολογητή καταχωρίζεται σε 
ειδικό φύλλο εξέτασης υποψηφίου που φέρει την ονομα¬ 
σία και τη σφραγίδα του Μουσικού Σχολείου και υπογρά¬ 
φεται από τον βαθμολογητή και τον Πρόεδρο της Ε.Ε.. 

Το άθροισμα των βαθμών των πέντε (5) βαθμολογη¬ 
τών, ανά εξεταζόμενο θέμα, αποτελεί τον τελικό βαθμό 
του θέματος αυτού με άριστα το εκατό (100). Το άθροι¬ 
σμα του συνολικού αριθμού μονάδων που συγκέντρωσε 
ο υποψήφιος διαιρούμενο δια του τέσσερα (4), για τους 
υποψηφίους που εξετάζονται μόνο στα τέσσερα υποχρε¬ 
ωτικά θέματα και, κατ' αντιστοιχία, δια του πέντε (5), για 
όσους επιλέγουν να εξεταστούν και σε Μουσικό Όργανο, 
αποτελεί τον τελικό βαθμό κατάταξης του υποψηφίου 
σε πίνακα. 

7. Η Καλλιτεχνική Επιτροπή Μουσικών Σχολείων του 
ΥΠ.Π.Ε.Θ. επιλέγει τα θέματα εξέτασης των υποψηφίων 
μαθητών που μετέχουν στη διαδικασία επιλογής κα¬ 
θώς και το υποστηρικτικό υλικό (αρχείο ήχου, οδηγίες, 
έντυπα κ.τ.λ.) και τα αποστέλλει στην οικεία Διεύθυνση 
Δευτεροβάθμιας Εκπαίδευσηςτου Μουσικού Σχολείου. 

Τα Θέματα και το υποστηρικτικό υλικό παραδίδονται 
σφραγισμένα στον Πρόεδρο της Ε.Ε. ή, εφόσον συγκρο¬ 
τηθεί Γ.Ε.Ε., στον Πρόεδρο της Γ.Ε.Ε. που έχει ορισθεί με 
ευθύνη του οικείου Διευθυντή Εκπαίδευσης, και απο¬ 
σφραγίζονται από τον Πρόεδρο της Ε.Ε. ή της Γ.Ε.Ε. ενώ¬ 
πιον όλων των μελών της Επιτροπής αμέσως πριν την 
έναρξη της διαδικασίας επιλογής. 

8. Τα θέματα καθώς και το υποστηρικτικό υλικό της 
διαδικασίας επιλογής δύνανται να αποστέλλονται ηλε¬ 
κτρονικά από την Κεντρική Υπηρεσία του Υπουργείου 
Παιδείας απευθείας στον Πρόεδρο της Ε.Ε. ή εφόσον 
συγκροτηθεί Γ.Ε.Ε. στον Πρόεδρο της Γ.Ε.Ε., κάθε Μου¬ 
σικού Σχολείου. 




Τεύχος Β' 1405/25.04.2017 

9. Μετά το πέρας της διαδικασίας επιλογής συνέρχεται 
η Ε.Ε. ή η Γ.Ε.Ε. με πρόσκληση του Προέδρου της και με 
βάση τα ειδικά φύλλα εξέτασης, συντάσσει πράξη με πί¬ 
νακα αποτελεσμάτων των εξετασθέντων κατά φθίνουσα 
βαθμολογική σειρά μέχρι τον ελάχιστο συνολικό βαθμό 
επίδοσης των πενήντα (50) μονάδων. Ο παραπάνω πί¬ 
νακας των εξετασθέντων αναρτάται στο οικείο Μουσικό 
Σχολείο και διαβιβάζεται στην οικεία Διεύθυνση Δευτε¬ 
ροβάθμιας Εκπαίδευσης. 

Επιτυχόντες είναι όσοι έχουν συγκεντρώσει τουλάχι¬ 
στον τη βαθμολογική βάση των πενήντα (50) μονάδων. 
Στον πίνακα εμφανίζονται με διακριτό τρόπο όλες οι 
κατηγορίες υποψηφίων, ως εξής: 

α) ΕΙΣΑΚΤΕΟΙ (σύμφωνα με τον καθορισμένο αριθμό 
θέσεων του σχολείου για την Α' τάξη Γυμνασίου), 

β) ΕΠΙΛΑΧΟΝΤΕΣ (όσοι έχουν επιτύχει τη βαθμολογι¬ 
κή βάση αλλά κατατάσσονται σε θέση χαμηλότερη του 
τελευταίου εισακτέου), 

γ) ΜΗ ΕΠΙΤΥΧΟΝΤΕΣ (όσοι έλαβαν συνολική βαθμο¬ 
λογία κάτω των 50 μονάδων - βαθμολογική βάση) και 

δ) ΜΗ ΠΡΟΣΕΛΘΟΝΤΕΣ 

Σε καμία περίπτωση δεν μπορούν να φοιτήσουν στο 
Μουσικό Σχολείο μαθητές που δεν συγκεντρώνουν τον 
ελάχιστο συνολικό βαθμό επιτυχίας των πενήντα (50) 
μονάδων. 

10. Στην Α' τάξη Γυμνασίου των Μουσικών Σχολείων 
εγγράφεται το πλήθος των επιτυχόντων μαθητών, το 
οποίο έχει καθοριστεί με την υπουργική απόφαση που 
εκδίδεται σύμφωνα με την παράγραφο 2 του παρόντος 
κεφαλαίου. Ο αριθμός μαθητών ανά τμήμα τάξης δεν 
μπορεί να υπερβαίνει τους εικοσιτέσσερις (24) μαθητές. 

11. Σε περίπτωση που οι ισοβαθμήσαντες στην τε¬ 
λευταία θέση του πίνακα των εισακτέων είναι μέχρι και 
τρεις (3), εισάγονται καθ' υπέρβαση του καθορισμένου 
αριθμού μαθητών που θα φοιτήσουν στην Α' τάξη γυ¬ 
μνασίου. Στην περίπτωση που οι ισοβαθμήσαντες στην 
τελευταία θέση είναι περισσότεροι από τρεις (3), διε- 
νεργείται κλήρωση για την επιλογή τριών (3) μαθητών. 
Η κλήρωση διενεργείται από την Ε.Ε. ή - εφόσον έχει 
συγκροτηθεί - από τη Γ.Ε.Ε. με ευθύνη του Διευθυντή του 
σχολείου. Για την κλήρωση συντάσσεται σχετική πράξη 
την οποία υπογράφουν οι συμμετέχοντες στη διαδικασία 
κλήρωσης. Στη διαδικασία κλήρωσης δύνανται να παρί- 
στανται οι γονείς και οι κηδεμόνες των ισοβαθμησάντων 
υποψηφίων. 

12. Με την ολοκλήρωση της διαδικασίας επιλογής του 
συνόλου των υποψηφίων συντάσσεται πρακτικό αποτε¬ 
λεσμάτων από την Ε.Ε. ή - εφόσον έχει συγκροτηθεί - από 
τη Γ.Ε.Ε.. 

13. Ακριβές φωτοαντίγραφο της πράξης που συντά¬ 
χθηκε διαβιβάζεται στην Καλλιτεχνική Επιτροπή Μου¬ 
σικών Σχολείων μέσω της οικείας Διεύθυνσης Δ/θμιας 
Εκπ/σης. Ο πίνακας των αποτελεσμάτων αναρτάται στο 
Μουσικό Σχολείο την τελευταία ημέρα της εξεταστικής 
διαδικασίας ή, το αργότερο, την επόμενη, προς ενημέ¬ 
ρωση των ενδιαφερομένων. Διαβιβάζεται επίσης στην 
οικεία Διεύθυνση Δευτεροβάθμιας Εκπαίδευσης. 

14. Για τη διαδικασία εισαγωγής των μαθητών στην 
Α' τάξη Γυμνασίου των Μουσικών Σχολείων εκδίδεται 
σχετική εγκύκλιος. 


Β. ΕΓΓΡΑΦΕΣ - ΜΕΤΕΓΓΡΑΦΕΣ 

1. Οι εγγραφές των μαθητών που θα φοιτήσουν στην 
Α'τάξη Γυμνασίου των Μουσικών Σχολείων γίνονται 
σύμφωνα με τον πίνακα εισαχθέντων κατά τις εξετά¬ 
σεις επιλογής του Ιουνίου και πραγματοποιούνται από 
1 έως 11 Σεπτεμβρίου κάθε έτους. Οι κηδεμόνες των 
μαθητών που επελέγησαν σύμφωνα με τον πίνακα ει- 
σαχθέντων, παραλαμβάνουν από το Μουσικό Σχολείο 
σχετικό Υπηρεσιακό Σημείωμα, το οποίο και προσκομί¬ 
ζουν στο γυμνάσιο που έχει εγγράφει ο μαθητής μετά 
την αποφοίτησή του από το δημοτικό σχολείο προκει- 
μένου να ολοκληρωθεί η μετεγγραφή. Στην περίπτωση 
που θα υπάρξουν κενές θέσεις στην Α' τάξη Γυμνασίου 
του Μουσικού Σχολείου από μετεγγραφή μαθητών σε 
άλλο γυμνάσιο και για οποιοδήποτε άλλο λόγο, οι θέσεις 
αυτές θα συμπληρώνονται από τον πρώτο κατά σειρά 
υποψήφιο από τον πίνακα επιλαχόντων. Μετά από την 
31 η Οκτωβρίου κάθε σχολικού έτους οι κενές θέσεις δεν 
συμπληρώνονται από επιλαχόντες. 

2. Μετεγγραφές μαθητών σε οποιαδήποτε τάξη του 
Μουσικού Σχολείου (Γυμνασίου - Λυκείου), από άλλο 
Μουσικό Σχολείο πραγματοποιούνται εφόσον υπάρχουν 
κενές θέσεις στο Μουσικό Σχολείο υποδοχής σύμφωνα 
με τις ισχύουσες διατάξεις και διενεργούνται από την 
1 η Σεπτεμβρίου μέχρι την 31 η Μαρτίου κάθε σχολικού 
έτους. 

3. Στη Β' και Γ' Γυμνασίου και Α', Β' και Γ' Λυκείου μπο¬ 
ρούν να μετεγγραφούν από άλλο Μουσικό Σχολείο έως 
και δύο (2) μαθητές ανά τμήμα, καθ' υπέρβαση του ορίου 
των εικοσιτεσσάρων (24) μαθητών και με ανώτατο όριο 
τους είκοσι έξι (26) μαθητές ανά τμήμα. Εφόσον οι αιτή¬ 
σεις για μετεγγραφή είναι περισσότερες από δύο, οι με¬ 
τεγγραφές γίνονται με σειρά προτεραιότητας, σύμφωνα 
με τον αριθμό πρωτοκόλλου της αίτησης μετεγγραφής 
του ενδιαφερομένου στο Μουσικό Σχολείο. 

4. Για τις μετεγγραφές μαθητών στην Α' τάξη Γυμνασί¬ 
ου από άλλα Μουσικά Σχολεία ισχύουν τα εξής: 

Δίδεται η δυνατότητα μετεγγραφής έως και δύο (2) 
μαθητών σε κάθε τμήμα τάξης καθ' υπέρβαση του 
ανώτατου ορίου που ορίζεται στην σχετική υπουργική 
απόφαση για τον καθορισμό των μαθητών που θα φοι¬ 
τήσουν στα Μουσικά Σχολεία, με σειρά προτεραιότητας 
σύμφωνα με τον αριθμό πρωτοκόλλου της αίτησης με¬ 
τεγγραφής του ενδιαφερομένου στο Μουσικό Σχολείο: 

α) εφόσον το δημοτικό σχολείο αποφοίτησης και το 
γυμνάσιο πρώτης εγγραφής του μαθητή δεν υπάγεται 
στον χωροταξικό χάρτη του Μουσικού Σχολείου που 
επιθυμεί να μετεγγραφεί, το οποίο βεβαιώνεται από επί¬ 
σημα έγγραφα και 

β) εφόσον μέχρι την 31η Οκτωβρίου κάθε σχολικού 
έτους εξακολουθούν να υπάρχουν κενές θέσεις μετά 
από την εξάντληση του πίνακα επιλαχόντων ή όπως το 
όριο αυτό ορίζεται στην σχετική υπουργική απόφαση 
για το καθορισμό των μαθητών που θα φοιτήσουν στα 
Μουσικά Σχολεία. 

γ) Μετά την 31 η Οκτωβρίου κάθε σχολικού έτους έως 
και σε δύο (2) μαθητές ανά τμήμα, καθ' υπέρβαση του 
ανώτατου ορίου που ορίζεται στην σχετική υπουργική 
απόφαση για τον καθορισμό των μαθητών που θα φοι¬ 
τήσουν στα Μουσικά Σχολεία. 




13214 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 405/25.04.2017 


Δεν επιτρέπεται μετεγγραφή από την Α' τάξη Γυμνα¬ 
σίου Μουσικού Σχολείου στην Α' τάξη Γυμνασίου άλλου 
Μουσικού Σχολείου, εφόσον το δημοτικό σχολείο απο¬ 
φοίτησης του μαθητή υπάγεται στον χωροταξικό χάρτη 
του Μουσικού Σχολείου που επιθυμεί να μετεγγραφεί. 

5. Ο μαθητής που ενώ φοιτά σε τάξη του Μουσικού 
Σχολείου (Γυμνασίου ή Λυκείου) αποφασίζει, για λόγους 
προσωπικούς ή οικογενειακούς, να μετεγγραφεί σε Γυ¬ 
μνάσιο ή Λύκειο Γενικής Παιδείας, δύναται, εφόσον το 
επιθυμεί, να επανεγγραφεί στην αντίστοιχη τάξη του 
Μουσικού Σχολείου υπό την προϋπόθεση ότι δεν έχει 
παρέλθει διδακτικό τετράμηνο από την αρχική αίτηση 
μετεγγραφής του και εφόσον δεν έχει συμπληρωθεί ο 
αριθμός μαθητών όπως ορίζεται στην περίπτωση 4γ του 
κεφαλαίου Β της παρούσης απόφασης. Κατά τα λοιπά, 
ισχύουν τα χρονικά όρια που ορίζονται από τις κείμε¬ 
νες διατάξεις για τις μετεγγραφές (31 Μαρτίου εκάστου 
σχολικού έτους). 

Γ. ΚΑΤΑΤΑΚΤΗΡΙΕΣ ΕΞΕΤΑΣΕΙΣ 

1. Εφόσον προκόψουν κενές θέσεις στις Β' και Γ' τάξεις 
Γυμνασίου καθώς και στις Α', Β', Γ' τάξεις Λυκείου από 
μετεγγραφή, απομάκρυνση μαθητών ή οποιοδήποτε 
άλλο λόγο, τότε αυτές οι κενές θέσεις συμπληρώνονται 
μέσω κατατακτηρίων εξετάσεων που πραγματοποιού¬ 
νται εντός του τρίτου δεκαημέρου του μηνάς Σεπτεμ¬ 
βρίου κάθε σχολικού έτους. 

2. Οι εξετάσεις αυτές διενεργούνται από Επιτροπή 
Κατατακτηρίων Εξετάσεων (Ε.Κ.Ε.) που ορίζεται με από¬ 
φαση της οικείας Διεύθυνσης Δευτεροβάθμιας Εκπαί¬ 
δευσης ύστερα από εισήγηση του Διευθυντή του Μουσι¬ 
κού Σχολείου και τη σύμφωνη γνώμη της Καλλιτεχνικής 
Επιτροπής Μουσικών Σχολείων. 

Η επιτροπή αποτελείται από: 

α. Έναν καθηγητή του κλάδου ΠΕ 16 ή ΤΕ 16 με οργα¬ 
νική θέση στο Μουσικό Σχολείο, ως Πρόεδρο. 

β. Τέσσερις καθηγητές και κατά περίπτωση πέντε, του 
κλάδου ΠΕ 16 ή ΤΕ 16, μονίμους, με οργανική θέση ή 
απόσπαση στο Μουσικό Σχολείο ή αναπληρωτές που 
υπηρετούν στο Μουσικό Σχολείο, ως μέλη και 

γ. Έναν καθηγητή οποιουδήποτε κλάδου που υπηρετεί 
στο σχολείο, ως Γραμματέα. 

3. Οι καθηγητές των ανωτέρω περιπτώσεων α. και β. 
ορίζονται με τις εξής ειδικεύσεις: Θεωρητικά Ευρωπαϊκής 
Μουσικής, Θεωρητικά Βυζαντινής Μουσικής, Πιάνο και 
Υποχρεωτικό παραδοσιακό μουσικό όργανο αναφοράς 
(Ταμπουράς ή άλλο που διδάσκεται στο σχολείο). Το πέ¬ 
μπτο μέλος της επιτροπής μετέχει με ειδίκευση σε άλλο 
μουσικό όργανο επιλογής. 

4. Για τις παραπάνω μουσικές ειδικεύσεις σε περίπτω¬ 
ση έλλειψης εκπαιδευτικών, δύνανται να ορισθούν ως 
Πρόεδρος ή/και μέλος/μέλη της Ε.Κ.Ε. εκπαιδευτικοί του 
κλάδου ΠΕ 16 ή ΤΕ 16, ως εξής: 

α. με οργανική θέση ή απόσπαση στο οικείο Μουσι¬ 
κό Σχολείο, στους οποίους έχουν αποδοθεί οι ειδικεύ¬ 
σεις της παρ. 3 σύμφωνα με τις διατάξεις της υπ' αριθμ. 
94541/Δ2/15.6.2015 υπουργικής απόφασης (Β' 1356). 

β. Εκπαιδευτικοί του κλάδου ΠΕ 16 ήΤΕ 16 που υπηρε¬ 
τούν σε σχολεία της πρωτοβάθμιας και δευτεροβάθμι¬ 
ας εκπαίδευσης της οικείας Περιφερειακής Διεύθυνσης 


Εκπαίδευσης στους οποίους έχουν αποδοθεί οι ειδικεύ¬ 
σεις της παρ. 3. σύμφωνα με τις διατάξεις της υπ' αριθμ. 
94541/Δ2/15.6.2015 υπουργικής απόφασης (Β' 1356). 

γ. Εκπαιδευτικοί του κλάδου ΠΕ 16 ή ΤΕ 16 των περι¬ 
πτώσεων α και β στους οποίους δεν έχει αποδοθεί μου¬ 
σική ειδίκευση σύμφωνα μετά οριζόμενα στην υπ'αριθμ. 
94541/Δ2/15.6.2015 υπουργική απόφαση (Β' 1356), 
αλλά πληρούν τα κριτήρια απόδοσης ειδίκευσης της εν 
λόγω υπουργικής απόφασης. Σε αυτή την περίπτωση, η 
διεύθυνση του σχολείου μαζί με την εισήγηση συγκρό¬ 
τησης της Ε.Κ.Ε. θα αποστέλλει αντίγραφα των σχετικών 
τίτλων των εκπαιδευτικών για τους οποίους εισηγείται 
τον ορισμό τους ως μέλη στην Ε.Κ.Ε. δια μέσου της οικεί¬ 
ας Διεύθυνσης Δ/θμιας Εκπ/σης. Η Διεύθυνση Δ/θμιας 
Εκπ/σης μαζί με τα ανωτέρω σχετικά θα διαβιβάσει και 
την προβλεπόμενη βεβαίωση ελέγχου γνησιότητας των 
συνημμένων τίτλων στο ΥΠΠΕΘ προκειμένου να διαβι¬ 
βαστούν στην Καλλιτεχνική Επιτροπή. 

δ. Εκπαιδευτικοί άλλου κλάδου με τις προϋποθέσεις 
των παραπάνω περιπτώσεων α., β. ή γ. 

ε. Σε εξαιρετικές περιπτώσεις και ειδικότερα σε ό, τι 
αφορά τις ειδικεύσεις του υποχρεωτικού ευρωπαϊκού 
μουσικού οργάνου αναφοράς και του Ατομικού Οργάνου 
Επιλογής όταν αυτό είναι ευρωπαϊκό, σε περίπτωση έλ¬ 
λειψης εκπαιδευτικών με ειδικεύσεις στα συγκεκριμένα 
μουσικά όργανα των υποψηφίων για κατάταξη, δύναται 
να οριστούν ως μέλη της Ε.Κ.Ε. εκπαιδευτικοί ΠΕ 16 ήΤΕ 
16 με ειδικεύσεις σε άλλα όργανα της ίδιας οικογένειας 
οργάνων με αυτά των υποψηφίων ή με ειδίκευση Θεω¬ 
ρητικά Ευρωπαϊκής Μουσικής. 

στ. Σε εξαιρετικές περιπτώσεις και ειδικότερα σε ό, τι 
αφορά τις ειδικεύσεις του υποχρεωτικού παραδοσιακού 
μουσικού οργάνου αναφοράς (Ταμπουράς ή άλλο που 
διδάσκεται στο σχολείο) και του Ατομικού Οργάνου Επι¬ 
λογής όταν αυτό είναι παραδοσιακό, σε περίπτωση έλ¬ 
λειψης εκπαιδευτικών με ειδικεύσεις στα συγκεκριμένα 
μουσικά όργανα των υποψηφίων για κατάταξη, δύναται 
να οριστούν ως μέλη της Ε.Κ.Ε. εκπαιδευτικοί ΠΕ 16 ήΤΕ 
16 με ειδικεύσεις σε άλλα όργανα της ίδιας οικογένειας 
οργάνων με αυτά των υποψηφίων ή με ειδίκευση Θεω¬ 
ρητικά Βυζαντινής Μουσικής. 

5. Τα μαθήματα που εξετάζονται στο πλαίσιο των κα¬ 
τατακτηρίων εξετάσεων είναι τα εξής: 

α. για τη Β' τάξη Γυμνασίου: Ευρωπαϊκή Μουσική 
Θεωρία και Πράξη, Ελληνική Παραδοσιακή Μουσική - 
Θεωρία και Πράξη, καθώς και τα Υποχρεωτικά Ατομικά 
Μουσικά Όργανα (πιάνο, ταμπουράς ή άλλο υποχρε¬ 
ωτικό παραδοσιακό μουσικό όργανο αναφοράς που 
διδάσκεται στο σχολείο) και προαιρετικά το Ατομικό 
Όργανο Επιλογής. 

β. Για τη Γ' τάξη Γυμνασίου: Ευρωπαϊκή Μουσική 
Θεωρία και Πράξη, Ελληνική Παραδοσιακή Μουσική - 
Θεωρία και Πράξη, τα Υποχρεωτικά Ατομικά Μουσικά 
Όργανα (πιάνο, ταμπουράς ή άλλο υποχρεωτικό παρα¬ 
δοσιακό μουσικό όργανο αναφοράς που διδάσκεται στο 
σχολείο), Ιστορία Μουσικής και υποχρεωτικά το Ατομικό 
Όργανο Επιλογής. 

γ. Για την Α' τάξη Λυκείου: Ευρωπαϊκή Μουσική - Θε¬ 
ωρία και Πράξη και Εισαγωγή στην Αρμονία, Ελληνική 

Παραδοσιακή Μουσική - Θεωρία και Πράξη, τα Υπο¬ 
χρεωτικά Ατομικά Μουσικά Όργανα (πιάνο, ταμπουράς 
ή άλλο παραδοσιακό μουσικό όργανο αναφοράς που 
διδάσκεται στο σχολείο), Ιστορία Μουσικής και υποχρε¬ 
ωτικά το Ατομικό Όργανο Επιλογής. 

δ. Για τη Β' τάξη Λυκείου: Αρμονία, Ανάπτυξη Ακου¬ 
στικών Ικανοτήτων, Ελληνική Παραδοσιακή Μουσική, 
Ιστορία της Μουσικής, Υποχρεωτικό Ατομικό Όργανο - 
Πιάνο και υποχρεωτικά το Ατομικό Όργανο Επιλογής. 

ε. Για τη Γ' τάξη Λυκείου: Αρμονία, Ανάπτυξη Ακουστι¬ 
κών Ικανοτήτων, Μορφολογία, Ελληνική Παραδοσιακή 
Μουσική και υποχρεωτικά το Ατομικό Όργανο Επιλογής. 

Οι εξετάσεις ανά μάθημα διεξάγονται ως εξής: α. γρα¬ 
πτά - ως προς το θεωρητικό μέρος και προφορικά - ως 
προς το πρακτικό μέρος (Ευρωπαϊκή Μουσική - Θεωρία 
και Πράξη, Ελληνική Παραδοσιακή Μουσική - Θεωρία 
και Πράξη, Ευρωπαϊκή Μουσική - Θεωρία και Πράξη και 
Εισαγωγή στην Αρμονία), β. γραπτά (Ιστορία της Μουσι¬ 
κής) και γ. δι'ακροάσεως (Υποχρεωτικά Ατομικά Μουσικά 
Όργανα, Ατομικό Όργανο Επιλογής). 

Με ευθύνη του σχολείου καταρτίζεται το πρόγραμμα 
των εξετάσεων ανάλογα με τον αριθμό των προς κατά¬ 
ταξη υποψηφίων. 

Η εξεταστέα ύλη των κατατακτηρίων εξετάσεων προ¬ 
έρχεται κάθε φορά από την διδαχθείσα ύλη του αμέσως 
προηγούμενου σχολικού έτους και ανακοινώνεται στο 
σχολείο με τη λήξη του διδακτικού έτους. 

6. Με απόφαση της οικείας Διεύθυνσης Δευτεροβάθ¬ 
μιας Εκπαίδευσης, η οποία εκδίδεται κατόπιν σχετικής 
εισήγησης του Διευθυντή του Μουσικού Σχολείου που 
αποστέλλεται στην οικεία Δ.Δ.Ε. έως την 12η Σεπτεμβρί¬ 
ου κάθε έτους, προκηρύσσονται οι τυχόν κενές θέσεις 
στις τάξεις Β', Γ' Γυμνασίου και Α', Β' και Γ' Λυκείου του 
Μουσικού Σχολείου. 

Οι αιτήσεις των ενδιαφερομένων γονέων μπορούν να 
υποβληθούν από την ημέρα της προκήρυξης των κενών 
θέσεων και μέχρι την προηγούμενη της διεξαγωγής των 
εξετάσεων. 

7. Η αξιολόγηση της επίδοσης των υποψηφίων σε κάθε 
ένα από τα εξεταζόμενα μαθήματα γίνεται στην εικο- 
σάβαθμη βαθμολογική κλίμακα. Τα σκέλη μαθημάτων 
αξιολογούνται χωριστά στην εικοσάβαθμη κλίμακα. Ο 
μέσος όρος (Μ.Ο.) των δύο επιμέρους βαθμών αποτελεί 
τον τελικό βαθμό κάθε μαθήματος. Η τελική βαθμολογία 
του κάθε βαθμολογητή καταχωρίζεται σε ειδικό φύλ¬ 
λο εξέτασης υποψηφίων που φέρει την ονομασία του 
σχολείου και υπογράφεται από τον βαθμολογητή και 
τον Πρόεδρο της Ε.Κ.Ε,.Το άθροισμα των βαθμών των 
πέντε (5) βαθμολογητών, διαιρούμενο δια του πέντε (5) 
αποτελεί τον τελικό βαθμό κατάταξης του υποψηφίου. 

Μετά το πέρας της διαδικασίας των κατατακτηρίων 
εξετάσεων συνέρχεται η Ε.Κ.Ε με πρόσκληση του Προέ¬ 
δρου της και με βάση τα ειδικά φύλλα εξέτασης συντάσ¬ 
σει πρακτικό με πίνακα αποτελεσμάτων για το σύνολο 
των εξετασθέντων κατά τάξη και κατά φθίνουσα βαθ¬ 
μολογική σειρά, καθώς και πίνακα μη προσελθόντων. 
Επιτυχόντες είναι όσοι έχουν συγκεντρώσει τουλάχιστον 
τη βαθμολογική βάση των πενήντα (50) μονάδων και, 
ταυτοχρόνως, τη βαθμολογική βάση δέκα (10) σε κάθε 


ένα από τα εξεταζόμενα μαθήματα. Στον πίνακα εμφανί¬ 
ζονται με διακριτό τρόπο όλες οι κατηγορίες υποψηφίων: 

α. ΚΑΤΑΤΑΧΘΕΝΤΕΣ (σύμφωνα με τις προκηρυχθείσες 
θέσεις ανά τάξη), 

β. ΕΠΙΛΑΧΟΝΤΕΣ (όσοι έχουν επιτύχει τη βαθμολογι¬ 
κή βάση αλλά κατατάσσονται σε θέση χαμηλότερη του 
τελευταίου καταταχθέντος), 

γ. ΜΗ ΕΠΙΤΥΧΟΝΤΕΣ (όσοι έλαβαν συνολική βαθμολο¬ 
γία κάτω των 50 μονάδων-βαθμολογική βάση) και 

δ. ΜΗ ΠΡΟΣΕΛΘΟΝΤΕΣ. 

Στην περίπτωση που υπάρχουν μέχρι και τρεις (3) 
ισοβαθμήσαντες στην τελευταία θέση του πίνακα των 
καταταχθέντων, κατατάσσονται καθ'υπέρβαση του ορι¬ 
ζόμενου αριθμού. Εφόσον υπερβαίνουν τους τρεις (3), 
διενεργείται κλήρωση για την επιλογή τριών (3) μαθητών. 
Η κλήρωση διενεργείται από την Ε.Κ.Ε. με ευθύνη του 
Διευθυντή του σχολείου και συντάσσεται σχετική πράξη 
την οποία υπογράφουν οι συμμετέχοντες στη διαδικασία 
κλήρωσης. Στη διαδικασία κλήρωσης δύνανται να παρί- 
στανται οι γονείς και οι κηδεμόνες των ισοβαθμησάντων 
υποψηφίων. 

Σε καμία περίπτωση δεν μπορούν να φοιτήσουν στο 
Μουσικό Σχολείο μαθητές που δεν συγκεντρώνουν τον 
ελάχιστο συνολικό βαθμό επιτυχίας που είναι το δέκα 
(10) σε κάθε μάθημα. 

Ο πίνακας επιλαχόντων που καταρτίζεται μετά το πέ¬ 
ρας των κατατακτηρίων εξετάσεων διατηρείται σε ισχύ 
μέχρι τις 31 Οκτωβρίου του σχολικού έτους που διε- 
νεργήθηκαν οι εν λόγω εξετάσεις. Στην περίπτωση που 
υπάρξουν κενές θέσεις στις τάξεις Β' και Γ' Γυμνασίου 
καθώς και Α', Β' και Γ' τάξη Λυκείου του Μουσικού Σχο¬ 
λείου, λόγω μετεγγραφής μαθητών σε άλλο Γυμνάσιο/ 
Λύκειο ή για οποιονδήποτε άλλο λόγο, αυτές συμπλη¬ 
ρώνονται κατά προτεραιότητα από τον πρώτο στη σειρά 
υποψήφιο του πίνακα επιλαχόντων με το υψηλότερο 
άθροισμα μονάδων. 

Με την ολοκλήρωση των κατατακτηρίων εξετάσεων 
για το σύνολο των υποψηφίων συντάσσεται πρακτικό 
του οποίου ακριβές φωτοαντίγραφο διαβιβάζεται στην 
Καλλιτεχνική Επιτροπή Μουσικών Σχολείων, μέσω της 
οικείας Διεύθυνσης Δ/θμιας Εκπ/σης. Ο πίνακας των 
αποτελεσμάτων αναρτάται στο οικείο σχολείο την ίδια 
μέρα ή, το αργότερο, την επόμενη, προς ενημέρωση 
των ενδιαφερομένων. Διαβιβάζεται επίσης στην οικεία 
Διεύθυνση Δευτεροβάθμιας Εκπαίδευσης. 

Οι μετεγγραφές των μαθητών που κατατάχθηκαν γί¬ 
νονται σύμφωνα με τις ισχύουσες διαδικασίες. 

Δ. ΕΠΙΔΕΙΞΗ ΒΑΘΜΟΛΟΓΙΑΣ - ΑΝΑΒΑΘΜΟΛΟΓΗΣΗ 

1. Για την επίδειξη βαθμολογίας - γραπτών δοκιμίων 
εξετασθέντων υποψηφίων εξετάσεων επιλογής για την 
Α' τάξη Γυμνασίου καθώς και κατατακτηρίων εξετάσεων 
ισχύουν τα εξής: 

Κατόπιν αιτήματος, που υποβάλλεται γραπτώς από 
τον κηδεμόνα και πρωτοκολλείται από τη Διεύθυνση 
του σχολείου, είναι δυνατή η επίδειξη, και μόνο, των 
φυλλαδίων με τη βαθμολογία που έλαβε ο υποψήφιος 
κατά τη συμμετοχή του στη διαδικασία επιλογής για την 
Α' τάξη Γυμνασίου, καθώς και των γραπτών δοκιμίων, 
από τη συμμετοχή του στις κατατακτήριες εξετάσεις για 

τις τάξεις Β' και Γ' Γυμνασίου και την Α', Β' και Γ' τάξη 
Λυκείου. Δεν επιτρέπεται η καθ'οιονδήποτε τρόπο από¬ 
σπαση στοιχείων ή εικόνας (φωτοτύπηση, αντιγραφή, 
σάρωση, φωτογράφηση κ.τ.λ.) μέρους του περιεχομένου 
ή του συνόλου των φυλλαδίων - γραπτών δοκιμίων των 
εξετασθέντων. 

2. Τα αποτελέσματα των εξετάσεων επιλογής τόσο για 
την Α' τάξη Γυμνασίου όσο και των κατατακτηρίων εξε¬ 
τάσεων, οι οποίες διενεργήθηκαν από ειδική εξεταστική 
επιτροπή που συγκροτήθηκε γι' αυτόν τον σκοπό, δεν 
επιδέχονται αναβαθμολόγηση ή επανεξέταση ή άλλη 
δευτεροβάθμια κρίση. 

3. Τα αποτελέσματα αναρτώνται την τελευταία ημέρα 
διενέργειας των εξετάσεων στο οικείο σχολείο. Δεν επι¬ 
τρέπεται η ανάρτηση αυτών στις ιστοσελίδες των οικείων 
σχολείων. 

4. Τα γραπτά δοκίμια των μαθητών παραδίδονται στον 
Διευθυντή του Σχολείου από τον Πρόεδρο της επιτρο¬ 
πής, αρχειοθετούνται και φυλάσσονται στο σχολείο ως 
τις 15 Μαΐου του επόμενου σχολικού έτους, οπότε κα- 
ταστρέφονται με πράξη του Διευθυντή. 

Ε. ΑΤΟΜΙΚΟ ΟΡΓΑΝΟ ΕΠΙΛΟΓΗΣ 

Με ευθύνη του Διευθυντή του σχολείου και μετά από 
πρόσκλησή του, στο διάστημα από την ανακοίνωση 
των αποτελεσμάτων των εξετάσεων επιλογής μαθητών 
για την Α' Γυμνασίου Μουσικών Σχολείων και μέχρι την 
30η Ιουνίου κάθε διδακτικού έτους, πραγματοποιείται 
ενημέρωση των κηδεμόνων και των εισαχθέντων μαθη¬ 
τών, προκειμένου οι τελευταίοι να επιλέξουν το ατομικό 
μουσικό όργανο το οποίο θα διδαχθούν. Κάθε εισαχθείς 
μαθητής με δήλωση του κηδεμόνα του μπορεί να επιλέ- 
ξει, με σειρά προτίμησης, μέχρι και τρία (3) διαφορετικά 
μουσικά όργανα (παραδοσιακά ή/και ευρωπαϊκά). Κρι¬ 
τήρια για την τελική κατάταξη των μαθητών σε κάθε ένα 
από τα ατομικά μουσικά όργανα είναι: 

α. Το υπάρχον μόνιμο διδακτικό προσωπικό σε συν¬ 
δυασμό με τη δυνατότητα πρόσληψης αναπληρωτών 
και ωρομισθίων εκπαιδευτικών και γενικότερα όλες οι 
προϋποθέσεις που εξασφαλίζουν την απρόσκοπτη λει¬ 
τουργία του σχολείου. Για τον λόγο αυτόν η 3η σε κα¬ 
τάταξη προτίμηση οργάνου από τους μαθητές αφορά 
υποχρεωτικά σε όργανο για το οποίο υπάρχει μόνιμο 
διδακτικό προσωπικό στο σχολείο με αυτήν τη μουσική 
ειδίκευση κατά προτεραιότητα ως κύρια, και δευτερευ- 
όντως ως πρόσθετη. 

β. Ο σχεδιασμός βάσει του οποίου, από την κατανομή 
των μαθητών ανά όργανο, ικανοποιείται η στόχευση για 
συγκρότηση Μουσικών Συνόλων του Σχολείου που, ως 
προς το είδος και τη σύνθεσή τους, αντιστοιχούν προς 
τα προβλεπόμενα από το οικείο Ωρολόγιο Πρόγραμμα 
διδακτικά αντικείμενα (Μουσικά Σύνολα οργανικής πα¬ 
ραδοσιακής μουσικής με αναφορά σε τοπικές παραδό¬ 
σεις, συμφωνικής μουσικής, φιλαρμονικής ορχήστρας, 
ορχήστρας εγχόρδων, ελληνικής έντεχνης μουσικής, 
κ.α.). Στο πλαίσιο αυτό επιδιώκεται ισομερής κατανομή 
μαθητών ανάμεσα σε μουσικά όργανα ευρωπαϊκής και 
παραδοσιακής μουσικής. 

Στο πλαίσιο εφαρμογής των παραπάνω κριτηρίων, 
προκειμένου να διασφαλίζεται η εύρυθμη λειτουργία 


του σχολείου, η Διεύθυνση του σχολείου διατηρεί το 
δικαίωμα κατάταξης μαθητή του σχολείου σε όργανο 
επιλογής της 3ης προτίμησής του ή σε άλλο, κατόπιν 
ενημέρωσης του κηδεμόνα του. Η τελική κατάταξη των 
μαθητών στα ατομικά όργανα επιλογής επικυρώνεται 
με απόφαση του Συλλόγου Διδασκόντων. 

ΣΤ. ΔΙΔΑΚΤΙΚΟ ΕΤΟΣ 

1 .Το διδακτικό έτος στα Μουσικά Γυμνάσια και Λύκεια 
αρχίζει την 1 η Σεπτεμβρίου και λήγει την 30η Ιουνίου 
του επόμενου έτους. 

2. Κατά τη διάρκεια του διδακτικού έτους διεξάγεται η 
διδασκαλία των μαθημάτων και γίνονται οι κάθε είδους 
εξετάσεις. 

3. Η διδασκαλία των μαθημάτων στα Μουσικά Γυμνά¬ 
σια διεξάγεται σε δύο διδακτικές περιόδους που ονομά¬ 
ζονται τετράμηνα. 

4. Στα Μουσικά Γυμνάσια η πρώτη περίοδος (1 ο τετρά¬ 
μηνο) διαρκεί από 11 Σεπτεμβρίου έως 20 Ιανουάριου 
και η δεύτερη περίοδος (2ο τετράμηνο) από 21 Ιανουά¬ 
ριου έως 31 Μαΐου. 

5. Στα Μουσικά Λύκεια η πρώτη περίοδος (1 ο τετράμη¬ 
νο) διαρκεί από 11 Σεπτεμβρίου έως 20 Ιανουάριου και 
η δεύτερη περίοδος (2ο τετράμηνο) από 21 Ιανουάριου 
και λήγει τον μήνα Μάιο σε ημερομηνία που ορίζεται με 
απόφαση του Υπουργού Παιδείας, Έρευνας και Θρη¬ 
σκευμάτων. 

Ζ. ΧΑΡΑΚΤΗΡΙΣΜΟΣ ΜΑΘΗΜΑΤΩΝ 

1. ΜΟΥΣΙΚΟ ΓΥΜΝΑΣΙΟ 

Τα μαθήματα που διδάσκονται στο Μουσικό Γυμνά¬ 
σιο διακρίνονται σε μαθήματα γενικής παιδείας και σε 
μαθήματα μουσικής παιδείας. 

1.1. Τα μαθήματα γενικής παιδείας που διδάσκονται 
στο Μουσικό Γυμνάσιο κατατάσσονται σε τρεις ομάδες, 
ως εξής: 

Η πρώτη ομάδα (Ομάδα Α') περιλαμβάνει τα εξής 
μαθήματα γενικής παιδείας:1) Νεοελληνική Γλώσσα 
και Γραμματεία (Γλωσσική Διδασκαλία και Νεοελληνική 
Λογοτεχνία), 2) Μαθηματικά, 3) Φυσική και 4) Ιστορία. 

Η δεύτερη ομάδα (Ομάδα Β') περιλαμβάνει τα εξής 
μαθήματα γενικής παιδείας: 1) Αρχαία Ελληνική Γλώσσα 
και Γραμματεία (Αρχαία Ελληνική Γλώσσα, Αρχαία Ελλη¬ 
νικά Κείμενα από Μετάφραση), 2) Χημεία, 3) Βιολογία, 
4) Γεωλογία-Γεωγραφία, 5) Κοινωνική και Πολιτική Αγω¬ 
γή, 6) Θρησκευτικά, 7) Αγγλικά, 8) Δεύτερη ξένη γλώσσα, 
9) Ιστορία Τέχνης και 10) Θέατρο. 

Η τρίτη ομάδα (Ομάδα Γ') περιλαμβάνει τα εξής μαθή¬ 
ματα γενικής παιδείας: 1 )Πληροφορική, 2) Καλλιτεχνικά 
και 3) Φυσική Αγωγή - Ελληνικοί Παραδοσιακοί Χοροί. 

1.2. Τα μαθήματα μουσικής παιδείας που διδάσκονται 
στο Μουσικό Γυμνάσιο κατατάσσονται σε τρεις ομάδες 
ως εξής: 

Η πρώτη ομάδα (Ομάδα Α') περιλαμβάνει τα εξής μα¬ 
θήματα μουσικής παιδείας: 

1) α. Ευρωπαϊκή Μουσική - Θεωρία και Πράξη, β. Ευρω¬ 
παϊκή Μουσική - Θεωρία και Πράξη και Εισαγωγή στην 
Αρμονία. 

2) Ελληνική Παραδοσιακή Μουσική - Θεωρία και Πρά¬ 

ξη 

3) Πιάνο 

4) Ταμπουράς ή άλλο τοπικό παραδοσιακό όργανο 
αναφοράς 

5) Ατομικό Όργανο Επιλογής 

Η δεύτερη ομάδα (Ομάδα Β') περιλαμβάνει τα εξής 
μαθήματα μουσικής παιδείας: 

1) Ιστορία Μουσικής 

2) Κριτική Μουσική Ακρόαση 

Η τρίτη ομάδα (Ομάδα Γ') περιλαμβάνει τα εξής μαθή¬ 
ματα μουσικής παιδείας: 

1) Χορωδία 

2) Μουσικό Σύνολο (Οργανοχρησίας ή άλλου είδους) 

1.3. Το ισχύον ωρολόγιο πρόγραμμα μαθημάτων των 
Μουσικών Σχολείων ορίζει ποια μαθήματα από τα πα¬ 
ραπάνω διδάσκονται σε κάθε τάξη του Μουσικού Γυ¬ 
μνασίου. 

2. ΓΕΝΙΚΟ ΜΟΥΣΙΚΟ ΛΥΚΕΙΟ 

Τα μαθήματα που διδάσκονται στο Γενικό Μουσικό 
Λύκειο διακρίνονται σε μαθήματα γενικής παιδείας και 
σε μαθήματα μουσικής παιδείας. 

2.1 Για τα μαθήματα γενικής παιδείας των Γενικών 
Μουσικών Λυκείων ισχύουν όσα αναφέρονται στις 
ισχύουσες διατάξεις και αφορούν τα μαθήματα γενικής 
παιδείας που διδάσκονται στα Ημερήσια Γενικά Λύκεια. 

2.2Τα μαθήματα μουσικής παιδείας όλων των τάξεων 
του Γενικού Μουσικού Λυκείου κατανέμονται σε τρεις 
ομάδες ως εξής: 

α) Η Ομάδα Α' περιλαμβάνει τα εξής μαθήματα μου¬ 
σικής παιδείας: Αρμονία, Ανάπτυξη Ακουστικών Ικανο¬ 
τήτων (Γραφή καθ' υπαγόρευση - Μουσική Ανάγνωση), 
Ανάπτυξη Μουσικών Ακουστικών Ικανοτήτων (Γραφή 
καθ' υπαγόρευση - Μουσική Ανάγνωση), Ελληνική Πα¬ 
ραδοσιακή Μουσική, Ατομικό Όργανο Επιλογής. 

β) Η Ομάδα Β' περιλαμβάνει τα εξής μαθήματα μου¬ 
σικής παιδείας: Υποχρεωτικό Ατομικό Μουσικό Όργανο: 
Πιάνο, Ιστορία της Μουσικής, Μορφολογία, και τα εξής 
Μαθήματα Επιλογής: Στοιχεία Αντίστιξης, Εφαρμογές 
Πληροφορικής στη Μουσική, Στοιχειώδεις Αρχές Ηχολη¬ 
ψίας I, Αρμονία (Ειδικό), Ανάπτυξη (Έλεγχος) Μουσικών 
Ακουστικών Ικανοτήτων, Ελληνική Παραδοσιακή Μουσι¬ 
κή, Οργανολογία Μουσικών Οργάνων Συμφωνικής Ορ¬ 
χήστρας, Οργανολογία Ελληνικών Παραδοσιακών Οργά¬ 
νων, Επεξεργασία Μουσικού Κειμένου με Η/Υ, Ατομικό 
Όργανο Επιλογής ή και Αναφοράς (Πιάνο-Ταμπουράς ή 
άλλο), Ανάλυση Παρτιτούρας Ορχήστρας, Επεξεργασία 
Χορικού (ΈΓιογβΙ), Στοιχειώδεις Αρχές Ηχοληψίας II. 

γ) Η Ομάδα Γ' περιλαμβάνει τα εξής μαθήματα μου¬ 
σικής παιδείας: Μουσικό Σύνολο (Μουσικής Έκφρασης 
και Δημιουργίας), Μουσικό Σύνολο (Οργανοχρησίας ή 
άλλου είδους). 

2.3. Το ισχύον ωρολόγιο πρόγραμμα μαθημάτων των 
Μουσικών Σχολείων ορίζει ποια μαθήματα από τα παρα¬ 
πάνω διδάσκονται σε κάθε τάξη του Γενικού Μουσικού 
Λυκείου. 

3. ΟΡΓΑΝΩΣΗ ΜΑΘΗΜΑΤΩΝ ΜΟΥΣΙΚΗΣ ΠΑΙΔΕΙΑΣ 

α. Η διδασκαλία των μουσικών μαθημάτων στο Γυ¬ 
μνάσιο και στο Λύκειο διεξάγεται είτε, κατά τμήμα είτε 
ομαδικά είτε ατομικά, ανάλογα με το διδασκόμενο μάθη¬ 
μα. Στα ατομικά μαθήματα ανήκουν το Ατομικό Όργανο 
Επιλογής καθώς και τα Υποχρεωτικά Ατομικά Μουσικά 
Όργανα. 


β. Η κατανομή των μαθητών σε τμήματα όταν η τάξη 
λειτουργεί με δύο ή περισσότερα τμήματα καθορίζεται 
με βάση την αλφαβητική σειρά. Για την εφαρμογή του 
ατομικού εβδομαδιαίου προγράμματος διδασκαλίας του 
ατομικού οργάνου επιλογής, όταν η τάξη λειτουργεί με 
δύο ή περισσότερα τμήματα οι μαθητές που έχουν επι- 
λέξει το ίδιο ατομικό όργανο επιλογής, είναι δυνατόν να 
κατανέμονται σε τμήματα με πρώτο κριτήριο το ατομι¬ 
κό όργανο επιλογής έτσι ώστε τα τμήματα της τάξης να 
είναι κατά το δυνατόν ισοδύναμα ως προς αυτό και με 
δεύτερο κριτήριο την αλφαβητική σειρά. 

γ. Στο Γυμνάσιο και στο Λύκειο το Ατομικό Όργανο 
Επιλογής είναι ένα και μοναδικό και μπορεί να αλλάξει 
μόνο στη Β' τάξη Γυμνασίου, ύστερα από τεκμηριωμένο 
αίτημα του κηδεμόνα του μαθητή, το οποίο κατατίθεται 
στο σχολείο μέσα στην πρώτη εβδομάδα από την έναρ¬ 
ξη των μαθημάτων. Κατ' εξαίρεση, το Ατομικό Όργανο 
Επιλογής μπορεί να αλλάξει σε οποιαδήποτε τάξη του 
Γυμνασίου ή του Λυκείου υπό την προϋπόθεση ότι: ί) Η 
αλλαγή αυτή επιβάλλεται για λόγους υγείας του μαθητή 
που αποδεικνύονται με ιατρική γνωμάτευση από δη¬ 
μόσιο νοσηλευτικό ίδρυμα, από την οποία προκύπτει 
ότι ο μαθητής, χρήζει απαλλαγής από το συγκεκριμένο 
μουσικό όργανο. Σε αυτή την περίπτωση ο μαθητής 
κατευθύνεται σε διαφορετικό Ατομικό Όργανο Επιλο¬ 
γής σύμφωνα με τις δυνατότητες και τις ανάγκες του 
σχολείου, ϋ) Δεν είναι δυνατή η εξασφάλιση εκπαιδευ¬ 
τικού προσωπικού στην αντίστοιχη μουσική ειδίκευση. 
Σε αυτήν την περίπτωση ο μαθητής κατευθύνεται είτε 
σε διαφορετικό Ατομικό Όργανο Επιλογής της ίδιας ή 
διαφορετικής οικογένειας οργάνων, σύμφωνα με τις 
δυνατότητες και τις ανάγκες του σχολείου και κατόπιν 
ενημέρωσης του κηδεμόνα. 

δ.Τα μαθήματα Ελληνική Παραδοσιακή Μουσική - Θε¬ 
ωρία και Πράξη στο Γυμνάσιο, Ευρωπαϊκή Μουσική - 
Θεωρία και Πράξη στις Α' και Β' τάξεις Γυμνασίου και 
Ευρωπαϊκή Μουσική - Θεωρία και Πράξη και Εισαγωγή 
στην Αρμονία στη Γ' τάξη Γυμνασίου, δύνανται να προ- 
σφέρονται για τη μία (1) από τις προβλεπόμενες διδα¬ 
κτικές ώρες την εβδομάδα σε δύο ομάδες - επίπεδα εάν 
το τμήμα έχει δεκαοκτώ (18) μαθητές και άνω και με την 
προϋπόθεση της επάρκειας του διδακτικού προσωπικού, 
ανάλογα με τις δυνατότητες κάθε σχολείου. 

ε.Το μάθημα Χορωδία διδάσκεται σε δυο συνεχόμενες 
διδακτικές ώρες την εβδομάδα και διεξάγεται διατμη- 
ματικά ανά τάξη ως φωνητικό σύνολο ή ανά τμήμα. Στη 
διάρκεια των τριών γυμνασιακών ετών, τουλάχιστον για 
το ένα σχολικό έτος διδάσκεται υποχρεωτικά ρεπερτόριο 
ελληνικής παραδοσιακής μουσικής με ανάθεση σε εκπαι¬ 
δευτικό με ειδίκευση Θεωρητικά Βυζαντινής Μουσικής. 
Τηρείται υποχρεωτικά βιβλίο ύλης και είναι υποχρεωτική 
τουλάχιστον μια δημόσια παρουσίαση προγράμματος 
από τη χορωδία κατά τη διάρκεια του σχολικού έτους. 

στ. Τα μαθήματα Αρμονία και Ανάπτυξη Μουσικών 
Ακουστικών Ικανοτήτων (που περιλαμβάνει τη Γραφή 
καθ' υπαγόρευση και τη Μουσική ανάγνωση) καθώς 
και τα μαθήματα επιλογής Στοιχεία Αντίστιξης, Αρμο¬ 
νία (Ειδικό), Ανάπτυξη (Έλεγχος) Μουσικών Ακουστικών 
Ικανοτήτων, Ελληνική Παραδοσιακή Μουσική, Στοιχειώ- 

δεις Αρχές Ηχοληψίας I, Στοιχειώδεις Αρχές Ηχοληψίας 
II, Επεξεργασία Μουσικού Κειμένου με Η/Υ, Ανάλυση 
Παρτιτούρας Ορχήστρας και Επεξεργασία Χορικού 
((ΖΓιογθΙ), δύνανται να προσφέρονται σε ομάδες - επίπε¬ 
δα των πέντε (5) έως δώδεκα (12) μαθητών ανάλογα με 
τις δυνατότητες του κάθε μουσικού σχολείου. 

ζ. Τα μαθήματα Μουσικό Σύνολο (Οργανοχρησίας ή 
άλλου είδους) και Μουσικό Σύνολο (Μουσικής Έκφρα¬ 
σης και Δημιουργίας) διδάσκονται σε δυο συνεχόμενες 
διδακτικές ώρες την εβδομάδα και διεξάγονται διατμη- 
ματικά ή και διαταξικά με τη συγκρότηση ομάδων μαθη¬ 
τών χωρίς αριθμητικούς περιορισμούς, με μαθητές από 
όλες τις τάξεις του Μουσικού Γυμνασίου και Λυκείου. 
Τηρείται υποχρεωτικά βιβλίο ύλης και είναι υποχρεωτική 
τουλάχιστον μία δημόσια παρουσίαση κατά τη διάρκεια 
του σχολικού έτους. 

Η. ΕΞΕΤΑΣΗ ΑΞΙΟΛΟΓΗΣΗ - ΑΝΑΚΕΦΑΛΑΙΩΤΙΚΕΣ ΠΡΟ- 
ΑΓΩΓΙΚΕΣ ΚΑΙ ΑΠΟΛΥΤΗΡΙΕΣ ΕΞΕΤΑΣΕΙΣ 

1. ΜΟΥΣΙΚΟ ΓΥΜΝΑΣΙΟ 

α. Στα μαθήματα γενικής παιδείας των μουσικών γυ¬ 
μνασίων για την αξιολόγηση των μαθητών ισχύουν όσα 
προβλέπονται από τις κείμενες διατάξεις για τα ημερήσια 
γυμνάσια. 

β. Τα μαθήματα μουσικής παιδείας της Ομάδας Α' ως 
προς τη διαδικασία εξέτασης-αξιολόγησης διακρίνονται 
σε γραπτώς, προφορικώς και δια ακροάσεως εξεταζό¬ 
μενα μαθήματα. 

Τα μαθήματα Ευρωπαϊκή Μουσική - Θεωρία και Πρά¬ 
ξη, Ευρωπαϊκή Μουσική - Θεωρία και Πράξη και Εισα¬ 
γωγή στην Αρμονία, Ελληνική Παραδοσιακή Μουσι¬ 
κή - Θεωρία και Πράξη, εξετάζονται γραπτά ως προς το 
θεωρητικό μέρος και προφορικά ως προς το πρακτικό 
μέρος. Τα μαθήματα Ατομικό Όργανο Επιλογής, Πιάνο 
καιΤαμπουράς ή άλλο όργανο αναφοράς της ελληνικής 
παραδοσιακής μουσικής, εξετάζονται με τη διαδικασία 
της ακρόασης. 

γ. Για τα μαθήματα της Ομάδας Α' κατά το θεωρητικό 
μέρος (Ευρωπαϊκή Μουσική - Θεωρία και Πράξη, Ευρω¬ 
παϊκή Μουσική - Θεωρία και πράξη και Εισαγωγή στην 
Αρμονία, Ελληνική Παραδοσιακή Μουσική - Θεωρία και 
Πράξη) ακολουθείται η διαδικασία αξιολόγησης όπως 
αυτή προβλέπεται με το άρθρο 3 του π.δ. 126/2016 και 
σε συνδυασμό με όσα προβλέπονται στα αντίστοιχα 
αναλυτικά προγράμματα σπουδών. Για τις γραπτές ανα¬ 
κεφαλαιωτικές προαγωγικές και απολυτήριες εξετάσεις 
ακολουθείται η διαδικασία όπως αυτή προβλέπεται στο 
άρθρο 5 του π.δ. 126/2016. 

δ. Γ ια την εξέταση των προφορικώς και δια ακροάσεως 
μαθημάτων, οι μαθητές εξετάζονται ενώπιον διμελούς 
επιτροπής την οποία ορίζει με πράξη του ο Διευθυντής 
του σχολείου για κάθε μάθημα και η οποία απαρτίζεται 
από τον διδάσκοντα και έναν ακόμη εκπαιδευτικό κλά¬ 
δου μουσικής (ΠΕ 16.01, ΠΕ 16.02,ΤΕ 16, ΕΜ 16) της ίδιας 
ή παρεμφερούς μουσικής ειδίκευσης. Η εξέταση με τη δι¬ 
αδικασία της ακρόασης για τα ατομικά όργανα μπορεί να 
γίνεται παρουσία και άλλων καθηγητών της ειδικότητας, 
χωρίς δικαίωμα βαθμολογίας. Ο μέσος όρος του βαθμού 
των δύο βαθμολογητών της διμελούς επιτροπής εξετά¬ 
σεων αποτελεί τον τελικό βαθμό της εξέτασης αυτής. Τα 


αποτελέσματά τους δεν επιδέχονται αναβαθμολόγηση 
και δεν ανακοινώνονται πριν το πέρας των εξετάσεων 
όλων των μαθημάτων γενικής και μουσικής παιδείας. 

ε. Ως εξεταστέα ύλη για μαθήματα γενικής και μουσι¬ 
κής παιδείας ορίζονται τα δύο τρίτα (2/3) της διδαχθεί- 
σας. Σε κάθε περίπτωση η εξεταστέα ύλη δεν μπορεί να 
είναι λιγότερη από το μισό της διδακτέας. Η επιλογή και 
ο ακριβής προσδιορισμός της εξεταστέας ύλης για κάθε 
μάθημα γενικής παιδείας και για τα μαθήματα Ευρωπα¬ 
ϊκή Μουσική - Θεωρία και Πράξη και Ελληνική Παρα¬ 
δοσιακή Μουσική - Θεωρία και Πράξη γίνεται από τον 
διδάσκοντα και σε περίπτωση που το μάθημα διδάσκεται 
από περισσότερους του ενός καθηγητές γίνεται μετά 
από συνεργασία μεταξύ τους. Η επιλογή και ο ακριβής 
προσδιορισμός της εξεταστέας ύλης για Ατομικό Όργανο 
Επιλογής και τα Υποχρεωτικά Ατομικά Μουσικά Όργανα 
(Πιάνο καιΤαμπουράς ή άλλο), γίνεται από τον κάθε ένα 
διδάσκοντα ξεχωριστά. Η εξεταστέα ύλη κατατίθεται 
και εγκρίνεται από τον Διευθυντή και γνωστοποιείται 
στους μαθητές πέντε (5) εργάσιμες ημέρες πριν από τη 
λήξη των μαθημάτων. Η εξεταστέα ύλη καταγράφεται 
στο βιβλίο της διδασκόμενης ύλης και υπογράφεται από 
τον εισηγητή καθηγητή. 

στ. Οι εξετάσεις των μαθημάτων μουσικής παιδείας 
που εξετάζονται με ακρόαση (Πιάνο,Ταμπουράς ή άλλο 
και Όργανο Επιλογής) γραπτά και προφορικά (Θεωρία 
και Πράξη των μαθημάτων Θεωρητικά Ευρωπαϊκής 
Μουσικής και Ελληνική Παραδοσιακή Μουσική) πραγ¬ 
ματοποιούνται κατά το τελευταίο δεκαήμερο του Μάίου 
ανάλογα με το μαθητικό δυναμικό κάθε Μουσικού Σχο¬ 
λείου, πριν από τη λήξη των μαθημάτων και την έναρξη 
των γραπτών προαγωγικών και απολυτηρίων εξετάσεων. 

ζ.Το προγραμμάτων εξετάσεων ορίζεται από το σύλ¬ 
λογο διδασκόντων του σχολείου. 

η. Οι μαθητέςτων Α', Β' και Γ' τάξεων Μουσικού Γυμνα¬ 
σίου, λαμβάνουν μέρος στις εξετάσεις των μαθημάτων 
μουσικής παιδείας με την επιφύλαξη του επιγενόμενου 
χαρακτηρισμού φοίτησης σύμφωνα με τις κείμενες δι¬ 
ατάξεις. 

θ. Για τα μουσικά μαθήματα της Ομάδας Β' ακολουθεί¬ 
ται η διαδικασία αξιολόγησης σύμφωνα με το άρθρο 3 
του π.δ. 126/2016. 

ι. Τα μουσικά μαθήματα της Ομάδας Γ' Μουσικό Σύ¬ 
νολο (Οργανοχρησίας ή άλλου είδους) και Χορωδία (ως 
φωνητικό σύνολο) αξιολογούνται από τον διδάσκοντα 
χωρίς να εξετάζονται γραπτά ή με ακρόαση. Ο γενικός 
βαθμός εξάγεται από το μέσο όρο των βαθμών των δύο 
τετραμήνων. 

κ. Στα μαθήματα που εξετάζονται γραπτά και προ¬ 
φορικά ο τελικός βαθμός είναι ο Μ.Ο. των βαθμών της 
προφορικής και γραπτής εξέτασης. 

2. ΓΕΝΙΚΟ ΜΟΥΣΙΚΟ ΛΥΚΕΙΟ 

α. Στα μαθήματα γενικής παιδείας των Γενικών Μου¬ 
σικών Λυκείων, για την αξιολόγηση ισχύουν όσα προ- 
βλέπονται από τις κείμενες διατάξεις για τα Ημερήσια 
Γενικά Λύκεια. 

β. Για τα μαθήματα μουσικής παιδείας ισχύουν τα εξής: 

Τα μουσικά μαθήματα των Ομάδων Α' και Β' ως προς 
τη διαδικασία εξέτασης - αξιολόγησης διακρίνονται σε 
γραπτώς, προφορικώς και δια ακροάσεως εξεταζόμενα. 

Τα μουσικά μαθήματα των Ομάδων Α' και Β' που 
εξετάζονται γραπτά είναι τα εξής: Αρμονία, Γραφή καθ' 
υπαγόρευση της Ανάπτυξης Ακουστικών Ικανοτήτων και 
Ανάπτυξης Ακουστικών Μουσικών Ικανοτήτων, Ιστορία 
της Μουσικής, Μορφολογία, Μαθήματα Επιλογής Μου¬ 
σική - Μουσική Τεχνολογία. Με τη διαδικασία της ακρό¬ 
ασης εξετάζονται τα εξής: Υποχρεωτικό Οργανο - Πιάνο, 
Ατομικό Όργανο επιλογής. Το μάθημα Ελληνική Παρα¬ 
δοσιακή Μουσική εξετάζεται γραπτά και προφορικά. 

γ.Το μάθημα Μουσικό Σύνολο (Οργανοχρησίας ή άλ¬ 
λου είδους) αξιολογείται χωρίς να εξετάζεται γραπτά ή 
με ακρόαση. Ο γενικός βαθμός εξάγεται από το μέσο 
όρο των βαθμών των δύο τετραμήνων. 

δ. Το μάθημα Μουσικό Σύνολο (Μουσικής Έκφρασης 
και Δημιουργίας) αξιολογείται χωρίς να εξετάζεται γρα¬ 
πτά ή με ακρόαση. Ο γενικός βαθμός εξάγεται από το 
μέσο όρο των βαθμών των δύο τετραμήνων. 

ε. Οι εξετάσεις των μουσικών μαθημάτων που εξετά¬ 
ζονται γραπτά, προφορικά και με ακρόαση, δύνανται 
να πραγματοποιούνται κατά την τελευταία εβδομάδα 
διεξαγωγής μαθημάτων πριν από τη λήξη των μαθημά¬ 
των ανάλογα με το μαθητικό δυναμικό κάθε σχολείου. 
Ως προς τη διαδικασία εξέτασης και την εξεταστέα ύλη 
εφαρμόζεται ό,τι προβλέπεται για τα Μουσικά Γυμνάσια 
στις παραγράφους δ και ε της ενότητας 1 του κεφ. Η' της 
παρούσης απόφασης. 

στ. Οι μαθητές των Α', Β' και Γ' τάξεων Μουσικού Λυ¬ 
κείου λαμβάνουν μέρος στις εξετάσεις των μαθημάτων 
μουσικής παιδείας με την επιφύλαξη του επιγενόμενου 
χαρακτηρισμού φοίτησης σύμφωνα με τις κείμενες δι¬ 
ατάξεις. 

ζ. Ο τελικός βαθμός για τα γραπτώς εξεταζόμενα μου¬ 
σικά μαθήματα εξάγεται όπως και στα μαθήματα γενικής 
παιδείας. Αντιστοίχως, ο τελικός βαθμός των προφορι¬ 
κών και με ακρόαση εξεταζόμενων μαθημάτων είναι ο 
μέσος όρος του ετήσιου προφορικού βαθμού με τον 
αντίστοιχο βαθμό εξέτασης με ακρόαση και εκφράζεται 
ως δεκαδικός με προσέγγιση δεκάτου, όπως ισχύει και 
για τα υπόλοιπα μαθήματα. 

η. Στα μαθήματα που εξετάζονται γραπτά και προ¬ 
φορικά ο τελικός βαθμός είναι ο Μ.Ο. των βαθμών της 
προφορικής και γραπτής εξέτασης. 

3. ΠΡΟΓΡΑΜΜΑΤΩΝ ΠΡΟΑΓΩΓΙΚΩΝ ΚΑΙ ΑΠΟΛΥΤΗ¬ 
ΡΙΩΝ ΕΞΕΤΑΣΕΩΝ 

Το πρόγραμμα των προαγωγικών και απολυτηρίων 
εξετάσεων των μαθημάτων ορίζεται από το Σύλλογο 
Διδασκόντων και ανακοινώνεται από τον Διευθυντή του 
Μουσικού Σχολείου στους μαθητές, τουλάχιστον πέντε 
(5) ημέρες πριν από την έναρξη των εξετάσεων. 

Θ. ΒΑΘΜΟΣ ΕΤΗΣΙΑΣ ΕΠΙΔΟΣΗΣ ΑΝΑ ΜΑΘΗΜΑ - ΕΞΑ¬ 
ΓΩΓΗ ΤΟΥ ΒΑΘΜΟΥ ΠΡΟΑΓΩΓΗΣ Η' ΑΠΟΛΥΣΗΣ - ΠΡΟΑ¬ 
ΓΩΓΗ, ΑΠΟΛΥΣΗ ΚΑΙ ΑΠΟΡΡΙΨΗ ΜΑΘΗΤΩΝ ΜΟΥΣΙΚΟΥ 
ΓΥΜΝΑΣΙΟΥ 

Για το βαθμό ετήσιας επίδοσης ανά μάθημα, την εξα¬ 
γωγή του βαθμού προαγωγής ή απόλυσης, την παρα¬ 
πομπή, την απόρριψη, των μαθητών των Μουσικών 
Γυμνασίων εφαρμόζονται τα εξής: 

1. Για τα μαθήματα γενικής και μουσικής παιδείας 
εφαρμόζονται όσα περιγράφονται και ισχύουν από τις 


παραγράφους 3,4β, 4γ, 4ε, 5 και 6 του άρθρου 12 «Βαθ¬ 
μός ετήσιας απόδοσης», π.δ. 126/2016. 

2. Στα μαθήματα γενικής και μουσικής παιδείας της 
πρώτης ομάδας (Ομάδα Α') του κεφαλαίου Ζ', ενότητας 
1 της παρούσης απόφασης, βαθμός ετήσιας επίδοσης 
των μαθητών είναι το ένα τρίτο του αθροίσματος των 
βαθμών του πρώτου τετραμήνου, του δεύτερου τετρα- 
μήνου και της γραπτής, προφορικής και με ακρόαση 
ανακεφαλαιωτικής εξέτασης. 

3. Στα μαθήματα γενικής και μουσικής παιδείας της 
δεύτερης ομάδας (Ομάδα Β') και της τρίτης ομάδας 
(Ομάδα Γ'), του κεφαλαίου Ζ', ενότητας 1 της παρούσης 
απόφασης, βαθμός ετήσιας επίδοσης των μαθητών είναι 
ο μέσος όρος των βαθμών του πρώτου τετραμήνου και 
του δεύτερου τετραμήνου. 

4. Η προαγωγή των μαθητών των Μουσικών Σχολείων 
στις εξετάσεις Ιουνίου αποτελεί απαραίτητη προϋπό¬ 
θεση για την συνέχιση της φοίτησής τους στο Μουσικό 
Σχολείο. 

5.0 μαθητής του Μουσικού Γυμνασίου κρίνεται άξιος 
προαγωγής ή απόλυσης, 

ί) όταν έχει σε κάθε μάθημα γενικής παιδείας βαθμό 
ετήσιας επίδοσης τουλάχιστον δέκα (10) ή όταν στα μα¬ 
θήματα γενικής παιδείας έχει γενικό μέσο όρο βαθμών 
ετήσιας επίδοσης τουλάχιστον δεκατρία (13) και 

ϋ) όταν σε κάθε μουσικό μάθημα ανεξαρτήτου Ομάδας 
έχει βαθμό ετήσιας επίδοσης τουλάχιστον δέκα (10). 

Ο μέσος όρος των βαθμών όλων των μαθημάτων γε¬ 
νικής και μουσικής παιδείας αποτελεί το βαθμό προα¬ 
γωγής ή απόλυσής του. 

6. Οι διμελείς επιτροπές εξέτασης μουσικών μαθη¬ 
μάτων στις περιπτώσεις των παραγράφων 3 και 4γ του 
άρθρου 12 του π.δ. 126/2016, συγκροτούνται από εκ- 
παιδευτικούςτου σχολείου του κλάδου της μουσικής με 
κυρία ή πρόσθετη μουσική ειδίκευση στο εξεταζόμενο 
μάθημα μουσικής παιδείας. 

7. Αν και μετά τις επαναληπτικές εξετάσεις μαθητής 
των Α' και Β'τάξεων δεν κριθεί άξιος προαγωγής λόγω 
επίδοσης σε μάθημα μουσικής παιδείας σύμφωνα με 
τις παραγράφους 4 και 5 του παρόντος κεφαλαίου, τότε 
μετεγγράφεται υποχρεωτικά σε άλλο γυμνάσιο γενικής 
εκπαίδευσης στην αντίστοιχη τάξη προαγωγής του. 

8. Αν και μετά τις επαναληπτικές εξετάσεις μαθητής 
των Α' και Β' τάξεων δεν κριθεί άξιος προαγωγής λόγω 
επίδοσης σε μάθημα γενικής παιδείας σύμφωνα με τις 
παραγράφους 4 και 5 του παρόντος κεφαλαίου, τότε με- 
τεγγράφεται υποχρεωτικά και επαναλαμβάνει την τάξη 
του σε άλλο γυμνάσιο γενικής εκπαίδευσης. 

9. Μαθητές που δεν κρίθηκαν άξιοι προαγωγής ή από¬ 
λυσης κατά τις προαγωγικές ή απολυτήριες εξετάσεις της 
δεύτερης εξεταστικής περιόδου Ιουνίου των παραπάνω 
περιπτώσεων (παρ. 5 και 7) μετεγγράφονται υποχρεω¬ 
τικά σε άλλα σχολεία γενικής παιδείας. Στην περίπτωση 
αυτή, για τον καθορισμό της τάξης στην οποία δικαιούται 
να φοιτήσει ο μετεγγραφόμενος μαθητής, ο Σύλλογος 
διδασκόντων του Μουσικού Σχολείου εφαρμόζει μόνον 
για τα μαθήματα γενικής παιδείας τις ισχύουσες διατά¬ 
ξεις περί προαγωγής και ορίζει κατά περίπτωση ότι: α) ο 
μετεγγραφόμενος μαθητής υποχρεούται να επαναλάβει 

τη φοίτησή του στην ίδια τάξη, εφόσον δεν προάγεται 
στα μαθήματα γενικής παιδείας, β) εγγράφεται στην επό¬ 
μενη τάξη του σχολείου στο οποίο θα μετεγγραφεί, εφό¬ 
σον προάγεται στα μαθήματα γενικής παιδείας. Ακριβές 
αντίγραφο αυτής της απόφασης του Συλλόγου διδασκό¬ 
ντων συνοδεύει το υπηρεσιακό σημείωμα μετεγγραφής 
και το ατομικό δελτίο του μαθητή προς στο σχολείο στο 
οποίο μετεγγράφεται. 

10. Αν και μετά τις επαναληπτικές εξετάσεις μαθητής 
της Γ' τάξης δεν κριθεί άξιος απόλυσης λόγω επίδοσης 
σε μάθημα μουσικής παιδείας (σύμφωνα με την παρά¬ 
γραφο 5 του παρόντος κεφαλαίου) και με την προϋπό¬ 
θεση ότι ο βαθμός απολυτηρίου είναι πλήρες δέκα (10), 
συμπεριλαμβανομένων και των βαθμών των μουσικών 
μαθημάτων, τότε λαμβάνει απολυτήριο τίτλο γυμνασίου 
χωρίς δικαίωμα εγγραφής στο Μουσικό Γενικό Λύκειο 
αλλά δύναται να εγγράφει σε οποιοδήποτε άλλο τύπο 
Λυκείου. 

11. Αν και μετά τις επαναληπτικές εξετάσεις μαθητής 
της Γ' τάξης δεν κριθεί άξιος απόλυσης λόγω επίδοσης σε 
μάθημα γενικής παιδείας σύμφωνα με την παράγραφο 5 
του παρόντος κεφαλαίου, τότε δύναται να προσέλθει σε 
επαναληπτικές εξετάσεις πριν από την έναρξη των μαθη¬ 
μάτων τον Σεπτέμβριο (τρίτη εξεταστική περίοδος), στα 
μαθήματα στα οποία ο βαθμός ετήσιας επίδοσης είναι 
μικρότερος από δέκα (10). Εφόσον κριθεί άξιος απόλυ¬ 
σης και μόνο για το συγκεκριμένο έτος απόλυσης μπορεί 
να εγγράφει στο Μουσικό Λύκειο. 

12. Αν και μετά τις επαναληπτικές εξετάσεις του Σε¬ 
πτεμβρίου (τρίτη εξεταστική περίοδος), μαθητής της Γ' 
τάξης δεν κριθεί άξιος απόλυσης δύναται να συμμετέχει 
σε εξετάσεις επόμενου/νων σχολικού/κών έτους/ετών 
τον Ιούνιο (πρώτη και δεύτερη εξεταστική περίοδος) 
και στην ύλη στην οποία εξετάζονται κατά το έτος της 
εξέτασης οι μαθητές της Γ' τάξης. 

13. Οι επαναληπτικές εξετάσεις του Σεπτεμβρίου διε¬ 
ξάγονται με τον τρόπο και τη διαδικασία των επαναλη¬ 
πτικών εξετάσεων του Ιουνίου. 

14. Στους αποφοίτους του Μουσικού Γυμνασίου, χο¬ 
ρηγείται απολυτήριος τίτλος, στον οποίο αναγράφονται 
τα μαθήματα γενικής και μουσικής παιδείας, καθώς και 
η επίδοση ανά μάθημα. 

I. ΒΑΘΜΟΣ ΕΤΗΣΙΑΣ ΕΠΙΔΟΣΗΣ ΑΝΑ ΜΑΘΗΜΑ - ΕΞΑ¬ 
ΓΩΓΗ ΤΟΥ ΒΑΘΜΟΥ ΠΡΟΑΓΩΓΗΣ Ή ΑΠΟΛΥΣΗΣ ΜΑΘΗ¬ 
ΤΩΝ ΓΕΝΙΚΟΥ ΜΟΥΣΙΚΟΥ ΛΥΚΕΙΟΥ 

1. Για το βαθμό ετήσιας επίδοσης ανά μάθημα γενικής 
παιδείας, εφαρμόζονται οι διατάξεις που ισχύουν για τα 
Ημερήσια Γενικά Λύκεια. 

2. Για την συνέχιση της φοίτησής τους σε Γενικό Μου¬ 
σικό Λύκειο απαραίτητη προϋπόθεση είναι οι μαθητές 
της Α' και Β' τάξης να έχουν βαθμό ετήσιας επίδοσης 
σε κάθε μουσικό μάθημα τουλάχιστον εννέα και πέντε 
δέκατα (9,5). 

3. Για την προαγωγή των μαθητών των Α' και Β' τά¬ 
ξεων Γενικού Μουσικού Λυκείου απαιτείται γενικός μέ¬ 
σος όρος τουλάχιστον εννέα και πέντε δέκατα (9,5), ο 
οποίος προκύπτει από τον Μ.Ο. των βαθμών ετήσιας 
επίδοσης του μαθητή όλων των γραπτώς εξεταζόμενων 
μαθημάτων συμπεριλαμβανομένου και του μαθήματος 


της Ερευνητικής Εργασίας, όπου αυτό διδάσκεται και με 
την προϋπόθεση ότι σε κάθε μάθημα μουσικής παιδείας 
ο βαθμός ετήσιας επίδοσης είναι τουλάχιστον εννέα και 
πέντε δέκατα (9,5). 

4. Για την απόλυση των μαθητών της Γ' τάξης Γενικού 
Μουσικού Λυκείου απαιτείται γενικός μέσος όρος τουλά¬ 
χιστον εννέα και πέντε δέκατα (9,5), ο οποίος προκύπτει 
από τον Μ.Ο. των βαθμών ετήσιας επίδοσης του μαθητή 
όλων των γραπτώς εξεταζόμενων μαθημάτων γενικής 
παιδείας. 

5. α) Οι μαθητές όλων των τάξεων του Γενικού Μουσι¬ 
κού Λυκείου όταν δεν επιτύχουν το γενικό μέσο όρο σε 
μαθήματα γενικής παιδείας σύμφωνα με τις προηγούμε¬ 
νες παραγράφους, παραπέμπονται σε ειδική εξεταστική 
περίοδο το δεύτερο δεκαπενθήμερο του Ιουνίου του 
ιδίου έτους με τον τρόπο και τη διαδικασία των προα- 
γωγικών ή απολυτηρίων εξετάσεων, στα μαθήματα στα 
οποία ο βαθμός ετήσιας επίδοσής τους είναι μικρότερος 
του εννέα και πέντε δέκατα (9,5). 

β) Αν ύστερα από την ειδική εξεταστική περίοδο του 
δευτέρου δεκαπενθημέρου του Ιουνίου οι μαθητές των 
Α' και Β' τάξεων του Γενικού Μουσικού Λυκείου δεν επι¬ 
τύχουν τον γενικό μέσο όρο προαγωγής, μετεγγράφο- 
νται υποχρεωτικά και επαναλαμβάνουν τη φοίτησή τους 
σε άλλο Λύκειο με απόφαση του Συλλόγου Διδασκόντων 
και με τη διαδικασία που προβλέπεται στην παράγραφο 
9 του κεφ. Θ' της παρούσης απόφασης για τα Μουσικά 
Γυμνάσια. 

γ) Αν ύστερα από την ειδική εξεταστική περίοδο του 
δευτέρου δεκαπενθημέρου του Ιουνίου οι μαθητές της 
Γ' τάξης του Γενικού Μουσικού Λυκείου δεν επιτύχουν 
τον γενικό μέσο όρο απόλυσης, παραπέμπονται σε εξε¬ 
τάσεις στην ειδική εξεταστική περίοδο του Σεπτεμβρίου 
στα μαθήματα στα οποία ο βαθμός επίδοσής τους είναι 
μικρότερος του εννέα και πέντε δέκατα (9,5) και αν και 
αυτή τη φορά δεν επιτύχουν το μέσο όρο απόλυσης 
μετεγγράφονται υποχρεωτικά και επαναλαμβάνουν τη 
φοίτησή τους σε άλλο Γενικό Λύκειο με απόφαση του 
Συλλόγου Διδασκόντων και με τη διαδικασία που προ- 
βλέπεται στην παράγραφο 9 του κεφ. Θ' της παρούσης 
απόφασης για τα Μουσικά Γυμνάσια. Οι μαθητές της Γ' 
τάξης του Γενικού Μουσικού Λυκείου, οι οποίοι δεν επι¬ 
θυμούν να επαναλάβουν τη φοίτησή τους, δύνανται να 
προσέλθουν στις απολυτήριες εξετάσεις της τελευταίας 
τάξης το αμέσως επόμενο ή οποιοδήποτε άλλο σχολι¬ 
κό έτος, χωρίς να φοιτήσουν στην αντίστοιχη τάξη και 
εξετάζονται προφορικά και γραπτά στα μαθήματα και 
στην ύλη που εξετάζονται οι μαθητές που φοιτούν στη 
Γ' τάξη του Γενικού Μουσικού Λυκείου το συγκεκριμένο 
σχολικό έτος. 

6. Οι μαθητές των Α' και Β' τάξεων του Γενικού Μου¬ 
σικού Λυκείου όταν δεν επιτύχουν σε κάθε μάθημα 
μουσικής παιδείας βαθμό ετήσιας επίδοσης εννέα και 
πέντε δέκατα (9,5), παραπέμπονται στην ειδική εξεταστι¬ 
κή περίοδο του δεύτερου δεκαπενθημέρου του Ιουνίου 
με τον τρόπο και τη διαδικασία των προαγωγικών εξε¬ 
τάσεων. Εάν ύστερα από την ειδική εξεταστική περίοδο 
του δεύτερου δεκαπενθημέρου του Ιουνίου οι μαθητές 
δεν επιτύχουν βαθμό επίδοσης τουλάχιστον εννέα και 

πέντε δέκατα (9,5), τότε οι μαθητές της Α' και Β' τάξης 
του Λυκείου μετεγγράφονται υποχρεωτικά για να συνε- 
χίσουν τη φοίτησή τους σε άλλο Λύκειο, με απόφαση του 
Συλλόγου Διδασκόντων και με τη διαδικασία που προ- 
βλέπεται στην παράγραφο 9 του κεφ. Θ' της παρούσης 
απόφασης για τα Μουσικά Γυμνάσια. 

7. Οι μαθητές της Γ' τάξης Γενικού Μουσικού Λυκείου 
όταν δεν επιτύχουν σε κάθε μάθημα μουσικής παιδείας 
βαθμό ετήσιας επίδοσης εννέα και πέντε δέκατα (9,5), 
μετά από την έκδοση αποτελεσμάτων της περιόδου Ιου¬ 
νίου μπορούν να λάβουν απολυτήριο τίτλο, εφόσον με 
δήλωσή τους δεν επιθυμούν να παραπεμφθούν στην 
ειδική εξεταστική περίοδο του δεύτερου δεκαπενθή¬ 
μερου του Ιουνίου. Αν συμμετάσχουν στην ειδική εξε¬ 
ταστική περίοδο του δεύτερου δεκαπενθημέρου του 
Ιουνίου ανεξάρτητα από το βαθμό επίδοσής τους σε 
αυτήν, λαμβάνουν απολυτήριο τίτλο. 

8. Στην περίπτωση που εξάγεται για μαθητή των Α' 
και Β' τάξεων Γενικού Μουσικού Λυκείου απορριπτικό 
αποτέλεσμα σε κλάδο/κλάδους μαθήματος και ο συνο¬ 
λικός βαθμός στο μάθημα ως μέσος όρος των βαθμών 
των κλάδων είναι επίσης απορριπτικός, ο μαθητής αυτός 
παραπέμπεται μόνο στον κλάδο/στους κλάδους του μα¬ 
θήματος στον οποίον/στους οποίους υστέρησε. 

9. Στους αποφοίτους του Γενικού Μουσικού Λυκείου, 
χορηγείται απολυτήριος τίτλος, στον οποίο αναγράφο¬ 
νται τα μαθήματα γενικής και μουσικής παιδείας, καθώς 
και η επίδοση ανά μάθημα. Στον Γ.Μ.Ο. απόλυσης δεν 
συνυπολογίζονται τα μαθήματα Μουσικής Παιδείας. 

10. Για τις περιπτώσεις μαθητών που απουσιάζουν 
δικαιολογημένα από την εξέταση μαθήματος λόγω 
ασθένειας ή άλλου αποχρώντος λόγου, ισχύουν όσα 
προβλέπονται από τις κείμενες διατάξεις και την παρ. 2 
του άρθρου 33 του ν. 4452/2017 (Α' 17). 

ΙΑ. ΦΟΙΤΗΣΗ ΜΑΘΗΤΩΝ 

Για το χαρακτηρισμό της φοίτησης των μαθητών των 
Μουσικών Σχολείων (Γυμνασίων - Λυκείων) ισχύουν τα 
αριθμητικά όρια όπως αυτά προβλέπονται στο άρθρο 7 
του π.δ. 39/2014 (Α' 75), για τους μαθητές των Μουσικών 
Γυμνασίων και στο άρθρο 29 του π.δ. 46/2016 (Α' 74), για 
τους μαθητές των Μουσικών Λυκείων. 

Μαθητές των οποίων η φοίτηση χαρακτηρίζεται ανε¬ 
παρκής μετεγγράφονται υποχρεωτικά και επαναλαμβά¬ 
νουν τη φοίτηση σε άλλο σχολείο στη αντίστοιχη τάξη. 

ΙΒ. ΑΞΙΟΛΟΓΗΣΗ ΚΑΤ' ΙΔΙΑΝ ΔΙΔΑΧΘΕΝΤΩΝ Ή ΜΕ ΕΛ¬ 
ΛΙΠΗ ΦΟΙΤΗΣΗ ΜΑΘΗΤΩΝ 

Για τους κατ' ιδίαν διδαχθέντες μαθητές του Μουσι¬ 
κού Γυμνασίου και Μουσικού Γενικού Λυκείου ή τους 
μαθητές του Μουσικού Γυμνασίου των οποίων η φοίτη¬ 
ση χαρακτηρίζεται ελλιπής, ισχύουν οι διαδικασίες που 
προβλέπονται από τις κείμενες διατάξεις σε συνδυασμό 
με όσα προβλέπονται για την εξέταση των μαθημάτων 
μουσικής παιδείας με την παρούσα απόφαση. 

Αν και μετά τις επαναληπτικές εξετάσεις οι κατ' ιδίαν 
διδαχθέντες μαθητές (Γυμνάσιο, Λύκειο) δεν κριθούν 
άξιοι προαγωγής ή απόλυσης, τότε μετεγγράφονται 
υποχρεωτικά και επαναλαμβάνουν την τάξη σε άλλο 
Γυμνάσιο /Λύκειο. 

Μαθητές των οποίων η φοίτηση χαρακτηρίζεται ελ¬ 
λιπής (Γυμνάσιο) αν μετά τις εξετάσεις του τρίτου δε¬ 


καήμερου του Ιουνίου δεν κριθούν άξιοι προαγωγής ή 
απόλυσης, τότε μετεγγράφονται υποχρεωτικά και επα¬ 
ναλαμβάνουν την τάξη σε άλλο Γυμνάσιο. 

ΙΓ. ΑΛΛΕΣ ΔΙΑΤΑΞΕΙΣ 

1. Κάθε Μουσικό Σχολείο οργανώνει τουλάχιστον δύο 
(2) εξωσχολικές καλλιτεχνικές εκδηλώσεις κατά τη διάρ¬ 
κεια κάθε σχολικού έτους. Το πρόγραμμα αυτών των εκ¬ 
δηλώσεων μαζί με το ωρολόγιο πρόγραμμα μαθημάτων 
υποβάλλονται στην Καλλιτεχνική Επιτροπή Μουσικών 
Σχολείων, μετά από πρόταση του οικείου Συλλόγου Δι¬ 
δασκόντων στην αρχή του σχολικού έτους και όχι πέραν 
της 31 ης Οκτωβρίου κάθε έτους. 

2. Οι απόφοιτοι των Μουσικών Γυμνασίων εγγράφο- 
νται στην Α' τάξη του Γενικού Μουσικού Λυκείου. 

3. Τα Μουσικά Σύνολα ή συγκεκριμένοι μαθητές ή ομά¬ 
δες μαθητών των Μουσικών Συνόλων, μπορούν να μετα¬ 
κινούνται στο εσωτερικό κατά τις εργάσιμες ημέρες, το 
Σάββατο ή/και την Κυριακή για συμμετοχή τους σε Μου¬ 
σικές και Καλλιτεχνικές Δράσεις, διαγωνισμούς ή εκδη¬ 
λώσεις (μαθητικά φεστιβάλ, μουσικούς καλλιτεχνικούς 
αγώνες, μαθητικά συνέδρια, ημερίδες, προγράμματα, 
διασχολικές συνεργασίες κ.λπ.) που είναι εγκεκριμένες 
από τις αρμόδιες υπηρεσίες του ΥΠ.Π.Ε.Θ. και οργα¬ 
νώνονται από ερευνητικά και εκπαιδευτικά ιδρύματα, 
επιστημονικές ενώσεις ή φορείς του εσωτερικού ή του 
εξωτερικού και σκοπό έχουν την προβολή του εκπαι¬ 
δευτικού έργου των Μουσικών Σχολείων και τη διάχυση 
των καλών πρακτικών του. Απαραίτητη προϋπόθεση 
για την πραγματοποίηση της μετακίνησής τους είναι ότι 
δεν διαταράσσεται η ομαλή λειτουργία της σχολικής μο¬ 
νάδας. Για την οργάνωση, τη συγκρότηση διασχολικών 
ομάδων καθώς και για τη διαδικασία μετακίνησης των 
μαθητών, εφαρμόζονται όσα προβλέπονται και ισχύουν 
από τις κείμενες διατάξεις σχετικά με τις εκδρομές και 
μετακινήσεις μαθητών σχολείων της Δευτεροβάθμιας 
Εκπαίδευσης εντός και εκτός της χώρας. Αντίγραφο της 
σχετικής απόφασης του Συλλόγου Διδασκόντων για τις 
συμμετοχές αυτές αποστέλλεται στην Καλλιτεχνική Επι¬ 
τροπή Μουσικών Σχολείων μέσω της οικείας Δ/νσης Δ/ 
θμιας Εκπ/σης. 

4. Για τους μαθητές με ειδικές εκπαιδευτικές ανάγκες 
που φοιτούν σε Μουσικά Σχολεία και την κατανομή τους 
σε τμήματα ισχύει το άρθρο 11 του ν. 4452/2017 (Α' 17). 
Για την εφαρμογή του ανωτέρω άρθρου ως μέγιστος 
αριθμός μαθητών ανά τμήμα είναι εικοσιτέσσερις (24) 
μαθητές. 

5. Η ισχύς των διατάξεων της περίπτωσης δ της ενό¬ 
τητας 2 του κεφαλαίου Η, ξεκινά από το σχολικό έτος 
2017-2018. 

6. Όσα θέματα δεν αναφέρονται στην παρούσα από¬ 
φαση, ρυθμίζονται από τις πάγιες διατάξεις που ισχύουν 
για τα ημερήσια Γυμνάσια και ημερήσια Γενικά Λύκεια. 

Από τη δημοσίευση της παρούσας υπουργικής από¬ 
φασης καταργούνται οι διατάξεις της υπ' αριθμ. πρωτ. 
Γ2/3850/16.6.1998 υπουργικής απόφασης (Β' 658) 
«Λειτουργία Μουσικών Σχολείων», όπως τροποποιήθη¬ 
κε με την υπ' αριθμ. πρωτ. 60235/Γ7/26.5.2011 υπουρ¬ 
γική απόφαση (Β' 1012), την υπ' αριθμ. πρωτ. 118786/ 
Γ7/14.10.2011 υπουργική απόφαση (Β' 2478) και την υπ' 

αριθμ. πρωτ. 43878/Γ7/1.4.2013 υπουργική απόφαση 
(Β' 752). 

Η ισχύς της παρούσας ξεκινά από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Απριλίου 2017 
Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 7/245 _ (2) 

Κανονισμός Ακροάσεων της Ελληνικής Επιτρο¬ 
πής Ατομικής Ενέργειας (ΕΕΑΕ). 

Η ΕΛΛΗΝΙΚΗ ΕΠΙΤΡΟΠΗ 

ΑΤΟΜΙΚΗΣ ΕΝΕΡΓΕΙΑΣ (ΕΕΑΕ) 

Έχοντας υπόψη: 

1 .Τον ν. 4310/2014 (Α' 258) «Έρευνα,Τεχνολογική Ανά¬ 
πτυξη και Καινοτομία και άλλες διατάξεις» και ιδίως τα 
άρθρα 43, παρ. 4, στοιχ. ιδ, 43, παρ. 4, στοιχ. ιε, και 46, 
παρ. 3, στοιχ. γ, αυτού. 

2. Τον ν. 2690/1999 (Α' 44) «Κύρωση του Κώδικα Διοι¬ 
κητικής Διαδικασίας και άλλες διατάξεις», όπως ισχύει. 

3. Το π.δ. 404/1993 (Α' 173) «Οργανισμός της Ελλη¬ 
νικής Επιτροπής Ατομικής Ενέργειας», όπως εκάστοτε 
ισχύει. 

4. Την απόφαση υπ' αριθμ. 17176/1988 (Β' 832/ 
15.11.1988) «Αρμοδιότητες και λειτουργία του Δ.Σ. της 
ΕΕΑΕ». 

5. Την απόφαση υπ' αριθμ. 207705/2014 (ΥΟΔΔ 
820/22.12.2014) «Διορισμός Προέδρου, Αντιπροέδρου 
και μελών του Διοικητικού Συμβουλίου της Ελληνικής 
Επιτροπής Ατομικής Ενέργειας (ΕΕΑΕ)». 

6. Την υπ'αριθμ. 245η συνεδρίαση του Διοικητικού 
Συμβουλίου της ΕΕΑΕ της 24.3.2017, θέμα 7. 

7. Το γεγονός ότι από την παρούσα απόφαση δεν προ- 
καλείται δαπάνη ούτε σε βάρος του κρατικού προϋπο¬ 
λογισμού, ούτε σε βάρος του Ειδικού Λογαριασμού της 
ΕΕΑΕ, αποφασίζει: 

Εκδίδει Κανονισμό για τη διενέργεια ακροάσεων της 
Ελληνικής Επιτροπής Ατομικής Ενέργειας (ΕΕΑΕ), για τη 
διαπίστωση παραβάσεων, στα πλαίσια του ελέγχου, της 
ρύθμισης και της εποπτείας των τομέων της πυρηνικής 
ενέργειας, πυρηνικής τεχνολογίας, ραδιολογικής, πυρη¬ 
νικής ασφάλειας και ακτινοπροστασίας των ιοντιζουσών 
και των τεχνητά παραγόμενων μη ιοντιζουσών ακτινο¬ 
βολιών. 

Άρθρο 1 

Πεδίο εφαρμογής 

Η ΕΕΑΕ, κατόπιν καταγγελίας άλλης δημόσιας αρχής 
ή τρίτων ή αυτεπαγγέλτως, διενεργεί ακροάσεις για 
τη διαπίστωση παράβασης του νομικού, ρυθμιστικού 
και κανονιστικού πλαισίου που διέπει τους τομείς της 
πυρηνικής ενέργειας, πυρηνικής τεχνολογίας, ραδιολο- 
γικής και πυρηνικής ασφάλειας και της ακτινοπροστα¬ 


σίας των ιοντιζουσών και των τεχνητά παραγόμενων 
μη ιοντιζουσών ακτινοβολιών, επιβάλλει δε, όπου και 
όταν κρίνει απαραίτητο, τις κυρώσεις του άρθρου 46 
του ν. 4310/2014 (Α'258). 

Άρθρο 2 

Σκοπός - αντικείμενο της διαδικασίας ακρόασης 

1. Η διαδικασία ακρόασης έχει ως σκοπό τον σχηματι¬ 
σμό ακριβούς εικόνας από την ΕΕΑΕ, για γεγονότα, κα¬ 
ταστάσεις και στοιχεία που αφορούν υπόθεση, η οποία 
εμπίπτει στις αρμοδιότητές της, σύμφωνα με την κείμενη 
νομοθεσία. 

2. Η διαδικασία ακρόασης συνίσταται στην κλήση, 
από την ΕΕΑΕ, των εμπλεκομένων προσώπων, καθώς 
και κάθε άλλου, ο οποίος, κατά την κρίση της, έχει έννομο 
προς τούτο συμφέρον, ή του οποίου κρίνεται σκόπιμη η 
μαρτυρία, προκειμένου να εκθέσουν τις απόψεις τους, 
προσκομίζοντας κάθε στοιχείο προς απόδειξη των ισχυ¬ 
ρισμών τους. 

Άρθρο 3 

Απόφαση κλήσης σε ακρόαση - 

πράξη διεξαγωγής ακρόασης 

1. Η διαδικασία ακρόασης κινείται με απόφαση του 
Διοικητικού Συμβουλίου της ΕΕΑΕ, εφόσον διαπιστωθεί 
η ανάγκη διεξαγωγής της. Με την ίδια απόφαση ορίζεται 
το όργανο ακρόασης του άρθρου 4 και ο Πρόεδρος του 
οργάνου προκειμένου περί διεξαγωγής ακρόασης από 
επιτροπή και όχι το ίδιο το διοικητικό συμβούλιο. 

2. Η ακρόαση διεξάγεται δια εγγράφου υπομνήματος, 
εκτός αν το διοικητικό συμβούλιο της ΕΕΑΕ αποφασίσει 
τη διεξαγωγή προφορικής ακρόασης, λαμβανομένης 
υπόψη της φύσεως, της σπουδαιότητας, της δυσκολίας 
και του καινοφανούς χαρακτήρα τωντιθεμένων θεμάτων 
της υπόθεσης. Όταν η ακρόαση διεξάγεται δια εγγράφου 
υπομνήματος, το Διοικητικό Συμβούλιο ορίζει σχετική 
προθεσμία για την υποβολή του υπομνήματος που δεν 
μπορεί να είναι μικρότερη των δέκα (10) ημερών. 

3. Όταν αποφασισθεί η διεξαγωγή ακρόασης, ο Πρό¬ 
εδρος της ΕΕΑΕ, ή, σε περίπτωση κωλύματος αυτού, ο 
Αντιπρόεδρος, εκδίδει πράξη (πράξη διεξαγωγής ακρό¬ 
ασης), στην οποία περιέχεται το θεματικό αντικείμενο, 
το όργανο ακρόασης, ο γραμματέας, καθώς και, σε πε¬ 
ρίπτωση προφορικής ακρόασης, ο τόπος και ο χρόνος 
διεξαγωγής της ακρόασης. 

4. Η πράξη επιδίδεται με δικαστικό επιμελητή στο/α 
καλούμενο/α πρόσωπο/α. Όταν αποφασισθεί η διεξα¬ 
γωγή προφορικής ακρόασης, η πράξη επέχει θέση κλή- 
τευσης προς εμφάνιση ενώπιον του οργάνου που θα 
διεξάγει την ακρόαση. Σε κάθε περίπτωση, στην Πράξη 
επισυνάπτονται τα έγγραφα και τα λοιπά στοιχεία του 
φακέλου της υπόθεσης. 

5. Η πράξη κοινοποιείται στα καλούμενα πρόσωπα, 
τουλάχιστον επτά (7) ημέρες πριν από την ημερομηνία 
προφορικής ακρόασης, όταν αποφασισθεί η διεξαγωγή 
της. 

6. Όταν η ακρόαση διεξάγεται προφορικά, το καλού¬ 
μενο σε ακρόαση πρόσωπο δύναται να μην παραστεί 
αυτοπροσώπως ενώπιον του οργάνου ακρόασης, αλλά 

να αποστείλει έγγραφο εμπεριστατωμένο και αιτιολο¬ 
γημένο υπόμνημα, μετά των σχετικών με την απόδειξη 
των ισχυρισμών του εγγράφων. Σε περίπτωση όμως που 
το όργανο ακρόασης κρίνει απαραίτητη την παρουσία 
αυτού ή οποιοσδήποτε άλλου κληθέντος προσώπου, η 
συζήτηση της υπόθεσης αναβάλλεται σε νέα ημερομη¬ 
νία, με νέα κλήτευση των μη παραστάντων προσώπων. 

7. Σε περίπτωση μη εμπρόθεσμης υποβολής του εγ¬ 
γράφου υπομνήματος, κατά την παράγραφο 2, ή μη 
εμφάνισης του καλουμένου σε προφορική ακρόαση 
προσώπου, παρά τη νόμιμη και εμπρόθεσμη κλήτευσή 
του, η διαδικασία ακρόασης ολοκληρώνεται ερήμην του 
καλούμενου, εφόσον δεν συνέτρεξε λόγος ανωτέρας 
βίας στο πρόσωπό του. 

Άρθρο 4 

Όργανο ακρόασης 

1. Οι ακροάσεις διεξάγονται είτε από το διοικητικό 
συμβούλιο της ΕΕΑΕ, είτε από τριμελή ή πενταμελή επι¬ 
τροπή ακρόασης, λαμβανομένης υπόψη της φύσεως, 
της σπουδαιότητας, της δυσκολίας και του καινοφανούς 
χαρακτήρα του προς εξέταση ζητήματος, η οποία απο- 
τελείται από ένα (1) τουλάχιστον μέλος του Διοικητικού 
Συμβουλίου και μέλη του προσωπικού της ΕΕΑΕ που 
υπηρετούν με οποιαδήποτε σχέση εργασίας ή απασχό¬ 
λησης. 

2. Με την απόφαση συγκρότησης οργάνου ακρόασης, 
ορίζεται και γραμματέας αυτού. Ως γραμματέας ορίζεται 
μέλος του προσωπικού της ΕΕΑΕ, με οποιαδήποτε σχέση 
εργασίας ή απασχόλησης. 

Άρθρο 5 

Κατάθεση υπομνημάτων 

1. Τα καλούμενα πρόσωπα έχουν δικαίωμα να κα¬ 
ταθέσουν στην ΕΕΑΕ, το αργότερο δύο (2) εργάσιμες 
μέρες προ της διεξαγωγής της προφορικής ακρόασης, 
έγγραφο υπόμνημα, με το οποίο να διατυπώνουν τις 
απόψεις τους και να ανακοινώνουν τα ονόματα και την 
ιδιότητα των μαρτύρων που επιθυμούν να εξετασθούν, 
αιτιολογώντας ειδικώς την ανάγκη εξέτασής τους από το 
όργανο ακρόασης. Ο αριθμός των μαρτύρων, σε κάθε πε¬ 
ρίπτωση, δεν επιτρέπεται να υπερβαίνει τον αριθμό των 
τριών (3). Το όργανο ακρόασης διατηρεί την ευχέρεια 
να αρνηθείτην εξέταση των προτεινομένων μαρτύρων 
ή να περιορίσει τον αριθμό τους, με απόφαση, η οποία 
λαμβάνεται κατά τη συζήτηση της υπόθεσης. 

2. Το υπόμνημα της παραγράφου 1 του παρόντος άρ¬ 
θρου διαβιβάζεται στο όργανο ακρόασης ως στοιχείο 
του φακέλου. 

3. Κάθε καλούμενο πρόσωπο δικαιούται να λάβει αντί¬ 
γραφα των απόψεων των λοιπών καλουμένων προσώ¬ 
πων και των σχετικών εγγράφων, που έχουν προσκομίσει, 
με την επιφύλαξη των περί απορρήτου και προσωπικών 
δεδομένων ισχυουσών διατάξεων. 

Άρθρο 6 

Παρέμβαση τρίτων 

Το όργανο ακρόασης δύναται να κλητεύσει στη συ¬ 
ζήτηση οποιοδήποτε τρίτο πρόσωπο, εφόσον κρίνει 


ότι η συμμετοχή του θα συμβάλλει στην εξέταση της 
υπόθεσης. 

Άρθρο 7 

Αναβολή συζήτησης της υπόθεσης 

1. Κάθε κληθέν πρόσωπο δύναται, με την υποβολή έγ¬ 
γραφης αίτησης, μέχρι και την προτεραία της διεξαγωγής 
της προφορικής ακρόασης, να ζητήσει την παράταση 
της προθεσμίας εμφάνισής του, επικαλούμενο σοβα¬ 
ρό λόγο. Επί της αιτήσεως αυτής αποφασίζει το όργανο 
ακρόασης, το οποίο πάντως δύναται να αποφασίζει και 
αυτεπαγγέλτως, την αναβολή της ακρόασης. Η απόφαση 
αυτή ανακοινώνεται, είτε προφορικά, είτε με άλλο πρό¬ 
σφορο μέσο, όπως μήνυμα ηλεκτρονικού ταχυδρομείου, 
στα καλούμενα πρόσωπα. 

2. Αίτημα αναβολής είναι δυνατόν να υποβληθεί και 
κατά την έναρξη της συνεδρίασης του οργάνου ακρό¬ 
ασης, μόνο για σοβαρό λόγο. Επί του αιτήματος αυτού 
αποφαίνεται αμέσως το όργανο ακρόασης. 

3. Η συζήτηση αναβάλλεται υποχρεωτικά, σε περί¬ 
πτωση μη νόμιμης ή μη εμπρόθεσμης κλήτευσης ορι- 
σθέντος, ως καλουμένου προσώπου, εκτός εάν αυτό 
παρίσταται κατά την ακρόαση και δεν αντιλέγει. 

4. Σε κάθε περίπτωση αναβολής, νέα κλήτευση χωρεί 
μόνον, ως προς τα πρόσωπα, τα οποία δεν παρέστησαν, 
κατά την αρχικώς ορισθείσα ημερομηνία διεξαγωγής 
της ακρόασης. 

Άρθρο 8 

Διενέργεια ακρόασης 

1. Η ακρόαση διεξάγεται ενώπιον του ορισθέντος, κατά 
το άρθρο 4 του παρόντος, οργάνου ακρόασης, το οποίο 
συνέρχεται για τον σκοπό αυτό σε ειδική συνεδρίαση. 

2. Τη συζήτηση διευθύνει ο Πρόεδρος του οργάνου 
ακρόασης. Ο Πρόεδρος μπορεί να καλεί μέλη του προ¬ 
σωπικού της ΕΕΑΕ, που υπηρετούν με οποιαδήποτε σχέ¬ 
ση εργασίας ή απασχόλησης, ως τεχνικούς ή νομικούς 
εμπειρογνώμονες. 

3. Κατά την έναρξη της συνεδρίασης, ο Πρόεδρος 
ανακοινώνει το θεματικό αντικείμενο της ακρόασης και 
καλεί τα κληθέντα πρόσωπα να αναπτύξουν τις από¬ 
ψεις τους, κατά τη σειρά που ο ίδιος ορίζει. Το καθ' ου 
η πράξη διεξαγωγής πρόσωπο δικαιούται να λάβει τον 
λόγο τελευταίο. 

4. Τα μέλη του οργάνου ακρόασης, καθώς και τα πα- 
ριστάμενα μέλη του προσωπικού της ΕΕΑΕ απευθύνουν 
ερωτήσεις προς τα κληθέντα πρόσωπα, καθώς και τους 
εξεταζόμενους μάρτυρες. 

5. Κάθε κληθέν πρόσωπο δύναται, με άδεια του Προέ¬ 
δρου, να απευθύνει ερωτήσεις προς τα λοιπά πρόσωπα 
που παρίστανται κατά τη συζήτηση. 

6. Η διαδικασία ακρόασης διεξάγεται σε μία ή περισ¬ 
σότερες συνεδριάσεις, κατά την απόλυτη κρίση του 
οργάνου ακρόασης. Στην περίπτωση περισσοτέρων 
συνεδριάσεων, δεν πραγματοποιείται νέα κλήτευση, 
αλλά αρκεί η προφορική γνωστοποίηση του Προέδρου, 
για τον τόπο και τον χρόνο της επόμενης συνεδρίασης, 
καταγραφομένηςτης σχετικής δήλωσης στα Πρακτικά. 

Άρθρο 9 

Διακοπή συζήτησης 

1 .Το όργανο ακρόασης δύναται να αποφασίσει τη δια¬ 
κοπή της συζήτησης, για σπουδαίο λόγο, εφόσον κρίνει 
ότι για την αντιμετώπιση των αναφυομένων ζητημάτων 
απαιτείται συμπληρωματική διερεύνηση της υπόθεσης 
ή κλήση προς εξέταση ουσιωδών μαρτύρων ή άλλων 
προσώπων. 

2. Η διακοπείσα συζήτηση συνεχίζεται σε επόμενη 
συνεδρίαση του οργάνου ακρόασης με τη συμμετοχή 
των μελών της αρχικής σύνθεσης αυτού. 

Άρθρο 10 

Νομιμοποίηση παρισταμένων 

και πληρεξουσίων των καλουμένων προσώπων 

1. Κατά την εκφώνηση της υπόθεσης, τα παριστάμενα 
πρόσωπα δηλώνουν την ιδιότητά τους. Κάθε πρόσωπο, 
πλην των κληθέντων με την πράξη διεξαγωγής ακρόα¬ 
σης, οφείλει να προσκομίσει ταυτόχρονα και τα στοιχεία 
της νομιμοποίησής του. 

2. Αν δεν υποβληθούν τα σχετικά στοιχεία ή αυτά δεν 
είναι πλήρη, το όργανο ακρόασης δύναται είτε να προ¬ 
χωρήσει στη συζήτηση, χορηγώντας προθεσμία για την 
υποβολή τους, είτε να αναβάλει τη συζήτηση, εξ' αυτού 
του λόγου. 

3. Η νομιμοποίηση των πληρεξουσίων δικηγόρων ή 
των εκπροσώπων των κληθέντων προσώπων γίνεται είτε 
με προφορική δήλωση των κληθέντων ή του νομίμου 
εκπροσώπου των, κατά την έναρξη της ακρόασης, με 
σχετική καταχώριση στα Πρακτικά, είτε με εξουσιοδότη¬ 
σή τους, φέρουσαςτο γνήσιο της υπογραφής των εξου- 
σιοδοτούντων. Σε περίπτωση ανωνύμων εταιρειών αρκεί 
επικυρωμένο αντίγραφο της απόφασης του Διοικητικού 
Συμβουλίου της εταιρείας. 

4.0 πληρεξούσιος δικηγόρος, εφόσον έχει προηγηθεί 
η νομιμοποίησή του, θεωρείται και αντίκλητος του κα- 
λουμένου προσώπου, το οποίο εκπροσωπεί. 

Άρθρο 11 

Τηρούμενα πρακτικά προφορικής ακρόασης 

1. Καθ' όλη τη διάρκεια της, ενώπιον του οργάνου 
ακρόασης, συζήτησης, τηρούνται πρακτικά. 

2. Τα πρακτικά επικυρώνονται από τον Πρόεδρο και 
τον γραμματέα και κοινοποιούνται στα κληθέντα πρό¬ 
σωπα, κατόπιν σχετικής αιτήσεώςτους. 

Άρθρο 12 

Συμπληρωματικά υπομνήματα 

1. Μετά το πέρας της διαδικασίας ακρόασης, τα κλη¬ 
θέντα πρόσωπα δικαιούνται, εντός προθεσμίας πέντε (5) 
εργασίμων ημερών, από την κοινοποίηση σε αυτά των 
πρακτικών, άλλως, σε περίπτωση που δεν υποβάλλουν 
σχετικό αίτημα κοινοποίησης, εντός προθεσμίας πέντε 
(5) εργασίμων ημερών, από την ημερομηνία διεξαγωγής 
της ακρόασης, να καταθέσουν συμπληρωματικό έγγρα¬ 
φο υπόμνημα, επί των διαλαμβανομένων στην ακρόα¬ 
ση, προσκομίζοντας και το σύνολο των επικαλουμένων 
υπ'αυτών εγγράφων ή στοιχείων, ιδίως δε αυτών που 
ζητήθηκαν από το όργανο ακρόασης, κατά τη διενέργεια 
της ακρόασης. 


2. Το όργανο ακρόασης μπορεί, οποτεδήποτε, μέχρι 
την έκδοση της απόφασης, να ζητήσει να προσκομι- 
σθούν από οποιοδήποτε κληθέν πρόσωπο, συγκεκριμέ¬ 
να έγγραφα, νέα στοιχεία ή ένορκες βεβαιώσεις, καθώς 
επίσης και να υποβάλει διευκρινιστικές ερωτήσεις, τάσ¬ 
σοντας ειδική προθεσμία προς κατάθεση ή απάντηση. 

Άρθρο 13 

Παραίτηση από καταγγελία 

1. Παραίτηση από καταγγελία είναι δυνατή καθ'όλη τη 
διάρκεια διερεύνησηςτης υπόθεσης. Για το παραδεκτό 
της παραίτησης απαιτείται έγγραφη δήλωση του καταγ- 
γέλλοντος ή εκπροσώπου αυτού, ειδικώς προς τούτο 
εξουσιοδοτημένου. 

2. Ενώπιον του οργάνου ακρόασης επιτρέπεται πα¬ 
ραίτηση, μέχρι το τέλος της ενώπιον του διαδικασίας. 
Για το παραδεκτό της παραίτησης αρκεί και προφορική 
δήλωση του καταγγέλλοντος ή εκπροσώπου αυτού ει- 
δικώς προς τούτο εξουσιοδοτημένου, της δηλώσεως 
αυτής καταχωρουμένης στα τηρούμενα πρακτικά της 
ακρόασης. 

3. Η υποβολή δήλωσης παραίτησης δεν διακόπτει 
αυτοδικαίως τη διαδικασία. Αν η παραίτηση υποβάλ¬ 
λεται στην ΕΕΑΕ, προ της ημερομηνίας ακροάσεως, ο 
Πρόεδρος της ΕΕΑΕ αποφασίζει, αν η διερεύνηση της 
υπόθεσης θα τερματισθεί και θα τεθεί ο σχετικός φάκε¬ 
λος στο αρχείο ή αν αυτή θα κρατηθεί αυτεπαγγέλτως, 
ωσάν να μην είχε υποβληθεί η παραίτηση. Αν η παραίτη¬ 
ση υποβάλλεται ενώπιον του οργάνου ακρόασης, αυτό 
αποφασίζει για το αποδεκτό ή μη της παραίτησης και 
την περαιτέρω εξέλιξη της υπόθεσης. 

4. Ανάκληση της παραίτησης δεν λαμβάνεται υπόψη. 

5. Οι διατάξεις του παρόντος άρθρου δεν κωλύουν 
την ΕΕΑΕ να επανεξετάσει την υπόθεση που τέθηκε στο 
αρχείο της. 

Άρθρο 14 

Έκδοση απόφασης 

1. Το όργανο ακρόασης μετά τη σύνταξη του πορί¬ 
σματος του επί της διενεργηθείσας ακρόασης, υποβάλ¬ 
λει εισήγηση προς το διοικητικό συμβούλιο της ΕΕΑΕ, 
επισυνάπτοντας το σχετικό πόρισμα. Κατά τη σύνταξη 
του πορίσματος δεν είναι απαραίτητος ο σχηματισμός 
πλειοψηφίας, αλλά καταγράφονται όλες οι διατυπωθεί- 
σες απόψεις. 

2. Το Διοικητικό Συμβούλιο μπορεί να αναπέμψειτην 
υπόθεση στο όργανο ακρόασης, εάν διαπιστώσει την 
ύπαρξη νομικών ή ουσιαστικών πλημμελειών ή ελλείψε¬ 
ων. Εάν διαπιστώσει ότι ανακύπτουν ζητήματα, για την 
επίλυση των οποίων απαιτείται να προσκομισθούν από 
τα μέρη περισσότερα στοιχεία ή να διεξαχθεί περαιτέρω 
έρευνα, εκδίδει σχετική απόφαση. 

3. Σε περίπτωση που το Διοικητικό Συμβούλιο δια¬ 
πιστώσει την ύπαρξη παράβασης των διατάξεων των 
κανονισμών ακτινοπροστασίας και της κείμενης νομο- 
θεσίαςγιατην πυρηνική ασφάλεια καιτη διαχείριση ρα¬ 
διενεργών αποβλήτων ή των κανονιστικών πράξεων που 
εκδίδονται κατ'εξουσιοδότηση του νόμου, από πλευράς 
του καθ' ού η πράξη διεξαγωγής ακρόασης, επιβάλλει 
την προσήκουσα κύρωση. 

4. Η απόφαση του Διοικητικού Συμβουλίου είναι ει- 
δικώς αιτιολογημένη με μνεία των ονομάτων και των 
απόψεων όλων των μελών του οργάνου ακρόασης. 

5. Η απόφαση του Διοικητικού Συμβουλίου υπογράφε¬ 
ται από τον Πρόεδρο της ΕΕΑΕ και επιδίδεται στα πρό¬ 
σωπα, τα οποία κλήθηκαν σε ακρόαση. 

6. Το Διοικητικό Συμβούλιο της ΕΕΑΕ δύναται να ανα¬ 
καλεί τις αποφάσεις του, εφόσον περιέλθουν σε γνώση 
του νέα στοιχεία ή στοιχεία που δεν του έχουν γνωστο¬ 
ποιηθεί. 

Άρθρο 15 

Λήψη προσωρινών μέτρων 

1. Αν η άμεση λήψη δυσμενούς μέτρου από την ΕΕΑΕ 
είναι αναγκαία για την αποτροπή κινδύνου ή λόγω επι¬ 
τακτικού δημόσιου συμφέροντος, είναι, κατ' εξαίρεση, 
δυνατή η, χωρίς προηγούμενη κλήση του ενδιαφερο¬ 
μένου, ρύθμιση από τον Πρόεδρο της ΕΕΑΕ, με λήψη 
σχετικών προσωρινών μέτρων. 

2. Αν η κατάσταση που ρυθμίστηκε είναι δυνατόν να 
μεταβληθεί, η ΕΕΑΕ, μέσα σε χρονικό διάστημα δεκαπέ¬ 
ντε (15) ημερών, καλείτον ενδιαφερόμενο να εκφράσει 
τις απόψεις του σύμφωνα με τα προηγούμενα άρθρα, 


οπότε και προβαίνει σε τυχόν νέα ρύθμιση. Αν η πιο 
πάνω προθεσμία παρέλθει άπρακτη, τα προσωρινά μέ¬ 
τρα της παραγράφου 1 παύουν αυτοδικαίως, και χωρίς 
άλλη ενέργεια, να ισχύουν. 

Άρθρο 16 
Τελικές διατάξεις 

Ενόσω δεν ορίζεται διαφορετικά στις διατάξεις της 
κείμενης νομοθεσίας και στον παρόντα Κανονισμό, η 
διαδικασία ακροάσεων διέπεται από τον Κώδικα Διοι¬ 
κητικής Διαδικασίας. 

Άρθρο 17 
Ισχύς 

Η ισχύς του παρόντος Κανονισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Ο παρών κανονισμός να δημοσιευθεί στην Εφημερίδα 
της Κυβερνήσεως. 

Αγία Παρασκευή, 24 Μαρτίου 2017 
Ο Πρόεδρος 
ΧΡΗΣΤΟΣ ΧΟΥΣΙΑΔΑΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























